Eurooppa-sopimus Euroopan yhteisöjen ja niiden jäsenvaltioiden sekä Romanian välisestä assosioinnista - Pöytäkirja N:o 1 tekstiili- ja vaatetustuotteista - Pöytäkirja N:o 2 Euroopan hiili- ja teräsyhteisön (EHTY) perustamissopimuksen soveltamisalaan kuuluvista tuotteista - Pöytäkirja N:o 3 Romanian ja yhteisön välisestä sopimuksen 20 artiklassa tarkoitettujen jalostettujen maataloustuotteiden kaupasta - Pöytäkirja N:o 4 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä - Pöytäkirja N:o 5 Romanian sekä Espanjan ja Portugalin väliseen kauppaan sovellettavista erityismääräyksistä - Pöytäkirja N:o 6 keskinäisestä avunannosta tulliasioissa - Pöytäkirja N:o 7 vuosittaisissa rajoissa annetuista myönnytyksistä - Päätösasiakirja - Yhteiset julistukset - Euroopan yhteisöjen komission julistus pöytäkirjassa N:o 1 olevan 2 artiklan 3 kohdasta - Yhteisön julistukset - Romanian julistukset



Virallinen lehti nro L 357 , 31/12/1994 s. 0002 - 0189

Suomenk. erityispainos Alue 11 Nide 35 s. 0004

Ruotsink. erityispainos Alue 11 Nide 35 s. 0004



EUROOPPA-SOPIMUS Euroopan yhteisöjen ja niiden jäsenvaltioiden sekä Romanian välisestä assosioinnista BELGIAN KUNINGASKUNTA, TANSKAN KUNINGASKUNTA, SAKSAN LIITTOTASAVALTA, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, IRLANTI, ITALIAN TASAVALTA, LUXEMBURGIN SUURHERTTUAKUNTA, ALANKOMAIDEN KUNINGASKUNTA, PORTUGALIN TASAVALTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, EUROOPAN TALOUSYHTEISÖN perustamissopimuksen, EUROOPAN HIILI- JA TERÄSYHTEISÖN perustamissopimuksen, EUROOPAN ATOMIENERGIAYHTEISÖN perustamissopimuksen sopimuspuolet, jäljempänä "jäsenvaltiot", ja EUROOPAN TALOUSYHTEISÖ, EUROOPAN ATOMIENERGIAYHTEISÖ ja EUROOPAN HIILI- JA TERÄSYHTEISÖ, jäljempänä "yhteisö", ja ROMANIA, jotka PITÄVÄT merkittävänä yhteisön ja sen jäsenvaltioiden sekä Romanian välisiä perinteisiä siteitä ja sopimuspuolten yhteisiä arvoja, TUNNUSTAVAT yhteisön ja Romanian haluavan lujittaa näitä siteitä sekä vastavuoroisuuden pohjalta luoda tiiviit ja kestävät suhteet, jotta helpotettaisiin Romanian osallistumista Euroopan yhdentymisprosessiin ja lujitettaisiin ja laajennettaisiin näin niitä suhteita, jotka luotiin 22 päivänä lokakuuta 1990 allekirjoitetulla erityisesti kauppaa ja taloudellista ja kaupallista yhteistyötä koskevalla sopimuksella, KATSOVAT uuden demokratian syntymisen Romaniaan avaavan mahdollisuuksia uudenlaisten suhteiden solmimiseen, KATSOVAT yhteisön, sen jäsenvaltioiden ja Romanian sitoutumisen poliittisten ja taloudellisten vapauksien vahvistamiseen olevan itse assosioinnin perusta, TUNNUSTAVAT tarpeen jatkaa yhteisön avustuksella sellaisen uuden poliittisen ja taloudellisen järjestelmän toteuttamista Romaniassa, joka kunnioittaa oikeusvaltion periaatteita ja ihmisoikeuksia, erityisesti vähemmistöön kuuluvien henkilöiden oikeuksia, soveltaa vapaiden ja demokraattisten vaalien kautta toteutettavaa monipuoluejärjestelmää sekä huolehtia markkinatalouteen siirtymiseksi tarvittavasta taloudellisesta vapauttamisesta, KATSOVAT yhteisön, sen jäsenvaltioiden ja Romanian tiukasti sitoutuneen panemaan kokonaisuudessaan täytäntöön kaikki määräykset ja periaatteet, jotka sisältyvät Euroopan turvallisuus- ja yhteistyökokouksen (ETYK) päätösasiakirjaan, Wienin ja Madridin kokousten päätösasiakirjoihin, uutta Eurooppaa koskevaan Pariisin peruskirjaan, Helsingin ETY-kokouksen asiakirjaan "Muutoksen haasteet" sekä energiaa koskevaan Euroopan peruskirjaan, OVAT TIETOISIA tämän sopimuksen merkityksestä sellaisen yhteistyöhön perustuvan vakaan järjestelmän luomiseksi ja vahvistamiseksi Euroopassa, jossa yhteisö muodostaa yhden kulmakivistä, ARVIOIVAT olevan aiheellista saada aikaan yhteys assosioinnin täydellisen toteutumisen ja Romanian poliittisten, taloudellisten ja oikeudellisten uudistusten jatkuvan tehokkaan edistymisen välille, sekä tuoda esiin yhteistyössä ja molempien osapuolten järjestelmien tehokkaassa lähentymisessä tarvittavat tekijät, erityisesti Bonnin ETY-kokouksessa tehtyjen johtopäätelmien perusteella, HALUAVAT aloittaa säännöllisen poliittisen vuoropuhelun molempia osapuolia kiinnostavista kahdenvälisistä ja kansainvälisistä kysymyksistä sekä kehittää sitä, KIINNITTÄVÄT HUOMIOTA yhteisön haluun tukea voimakkaasti uudistuksen toteuttamista ja auttaa Romaniaa selviytymään rakennemuutoksen taloudellisista ja yhteiskunnallisista seurauksista, KIINNITTÄVÄT HUOMIOTA lisäksi yhteisön haluun ottaa käyttöön kokonaisvaltaisuuteen ja monivuotisuuteen perustuvia keinoja yhteistyön toteuttamiseksi sekä taloudellisen, teknisen ja rahoitusavun antamiseksi, KATSOVAT yhteisön ja Romanian sitoutuneen vapaakauppaan ja erityisesti tullitariffeja ja kauppaa koskevassa yleissopimuksessa esitettyjen oikeuksien ja velvoitteiden noudattamiseen, OVAT TIETOISIA tarpeesta saada aikaan tarvittavat edellytykset sijoittautumisvapaudelle, palvelujen vapaalle tarjonnalle ja pääomien vapaalle liikkuvuudelle, PITÄVÄT MIELESSÄ yhteisön ja Romanian väliset taloudelliset ja yhteiskunnalliset erot sekä tunnustavat, että tämän assosioinnin tavoitteet olisi saavutettava tämän sopimuksen asiaa koskevien määräysten avulla, OVAT VAKUUTTUNEITA, että tämä sopimus luo uudet olosuhteet taloudellisille suhteille, erityisesti talouden rakennemuutokselle ja teknologian nykyaikaistamiselle välttämättömän kaupan ja investointien kehittämiselle, HALUAVAT aloittaa yhteistyön kulttuurin alalla ja kehittää tiedonvaihtoa, TUNNUSTAVAT, että Romanian lopullinen tavoite on jäsenyys yhteisössä ja että osapuolten mukaan tämä assosiointi auttaa Romaniaa saavuttamaan tämän tavoitteen, ja OVAT PÄÄTTÄNEET tehdä tämän sopimuksen ja tätä varten nimenneet täysivaltaisiksi edustajikseen: BELGIAN KUNINGASKUNNAN HALLITUS: ulkoasiainministeri Willy CLAESin, TANSKAN KUNINGASKUNNAN HALLITUS: ulkoasiainministeri Niels Helveg PETERSENin, SAKSAN LIITTOTASAVALLAN HALLITUS: ulkoasiainministeri Klaus KINKELin, HELLEENIEN TASAVALLAN HALLITUS: ulkoasiainministeri Michel PAPACONSTANTINOUn, ESPANJAN KUNINGASKUNNAN HALLITUS: ulkoasiainministeri Javier SOLANAn, RANSKAN TASAVALLAN HALLITUS: ulkoasiainministeri Roland DUMAS'n, IRLANNIN HALLITUS: ulkoasiainministeri Dick SPRINGin, ITALIAN TASAVALLAN HALLITUS: ulkoasiainministeri Emilio COLOMBOn, LUXEMBURGIN SUURHERTTUAKUNNAN HALLITUS: ulkoasiainministeri Jacques POOSin, ALANKOMAIDEN KUNINGASKUNNAN HALLITUS: ulkoasiainministeri P. KOOIJMANSin, PORTUGALIN TASAVALLAN HALLITUS: ulkoasiainministeri J. M. DURÃO BARROSOn, ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN HALLITUS: ulkoasiainministeri Douglas HURDin, EUROOPAN TALOUSYHTEISÖ, EUROOPAN ATOMIENERGIAYHTEISÖ JA EUROOPAN HIILI- JA TERÄSYHTEISÖ: Tanskan ulkoministeri, Euroopan yhteisöjen neuvoston puheenjohtajana toimivan Niels Helveg PETERSENin, komission jäsenen Leon BRITTANin, komission jäsenen Hans van den BROEKin, ROMANIA: pääministeri Nicolae VACAROIUn, ulkoasianministeri Teodor Viorel MELESCANUn, JOTKA vaihdettuaan oikeiksi ja asianmukaisiksi todetut valtakirjansa, OVAT SOPINEET seuraavista määräyksistä: 1 artikla Perustetaan yhteisön ja sen jäsenvaltioiden ja Romanian välinen assosiointi. Tämän assosioinnin tavoitteena on: P luoda asianmukaiset kehykset osapuolten väliselle poliittiselle vuoropuhelulle, jotta mahdollistettaisiin tiiviiden poliittisten suhteiden kehittäminen, P edistää kaupankäynnin laajenemista ja osapuolten välisiä sopusointuisia taloudellisia suhteita Romanian taloudellisen kehityksen kannustamiseksi, P luoda perusta talouden, yhteiskunnan, rahoituksen ja kulttuurin alalla tapahtuvalle yhteistyölle, P tukea Romaniaa sen pyrkimyksissä kehittää talouttaan, päättää markkinatalouteen johtava siirtymäprosessi ja lujittaa demokratiaansa, P perustaa tarvittavat toimielimet tämän assosioinnin toteuttamiseksi, P luoda sopivat kehykset Romanian asteittaiselle yhdentymiselle yhteisöön. Romania pyrkii täyttämään tarvittavat velvoitteet tätä tarkoitusta varten. I OSASTO POLIITTINEN VUOROPUHELU 2 artikla Osapuolet aloittavat säännöllisen poliittisen vuoropuhelun, jota ne aikovat kehittää ja vahvistaa. Tämä vuoropuhelu edistää ja lujittaa Romanian ja yhteisön välistä lähentymistä, tukee Romaniassa tällä hetkellä tapahtuvia poliittisia ja taloudellisia muutoksia sekä edistää uusien yhteisvastuullisuuteen perustuvien yhteyksien avaamista ja yhteistyön uusia muotoja. Poliittinen vuoropuhelu: P helpottaa Romanian täysimääräistä yhdentymistä demokraattisten valtioiden yhteisöön ja asteittaista lähentymistä yhteisöön. Tässä sopimuksessa määrätyn taloudellisen lähentymisen seurauksena saavutetaan suurempi poliittinen lähentyminen, P johtaa näkökantojen lisääntyneeseen lähentymiseen kansainvälisissä kysymyksissä ja erityisesti kysymyksissä, jotka ovat omiaan vaikuttamaan huomattavasti jompaan kumpaan osapuoleen, P edistävät osapuolten näkökantojen lähentymistä turvallisuuskysymyksissä ja lisäävät turvallisuutta ja tasapainoa koko Euroopassa. 3 artikla 1. Osapuolten välillä järjestetään tarpeen mukaan tapaamisia korkeimmalla poliittisella tasolla. 2. Ministeritasolla poliittista vuoropuhelua käydään assosiointineuvostossa. Assosiointineuvostolla on yleinen toimivalta kaikissa niissä kysymyksissä, jotka osapuolet haluavat saattaa sen käsiteltäväksi. 4 artikla Osapuolet käyttävät poliittisessa vuoropuhelussaan myös muita menettelyjä ja keinoja, joita ovat erityisesti: P kokoukset Romanian korkeiden virkamiesten (poliittisten johtajien) sekä Euroopan yhteisöjen neuvoston ja Euroopan yhteisöjen komission puheenjohtajiston välillä, P diplomaattisten yhteyksien täysimääräinen käyttö, P Romanian ottaminen mukaan sellaisten maiden ryhmään, jotka saavat säännöllisesti tietoa Euroopan poliittisesta yhteistyöstä ja jotka vaihtavat tietoja 2 artiklassa määriteltyjen tavoitteiden saavuttamiseksi, P kaikki muut menettelyt, jotka voivat edistää poliittisen vuoropuhelun lujittamista, kehittämistä ja syventämistä. 5 artikla Parlamentaarisella tasolla poliittista vuoropuhelua käydään parlamentaarisessa assosiointitoimikunnassa. II OSASTO YLEISET PERIAATTEET 6 artikla Helsingin päätösasiakirjassa ja uutta Eurooppaa koskevassa Pariisin päätösasiakirjassa vahvistettujen demokraattisten periaatteiden ja ihmisoikeuksien kunnioittaminen sekä markkinatalouden periaatteet ovat osapuolten sisä- ja ulkopolitiikan lähtökohtana ja olennainen osa tätä assosiointia. 7 artikla 1. Assosiointiin kuuluu enintään kymmenen vuoden siirtymäkausi, joka koostuu kahdesta peräkkäisestä kestoltaan lähtökohtaisesti viisivuotisesta vaiheesta. Ensimmäinen vaihe alkaa tämän sopimuksen tullessa voimaan. 2. Assosiointineuvosto, joka pitää markkinatalouden periaatteita ja yhteisön tämän sopimuksen seurauksena antamaa tukea olennaisen tärkeinä tämän assosioinnin kannalta, tarkastelee säännöllisesti tämän sopimuksen soveltamista ja Romanian edistymistä taloudellisten uudistustensa toteuttamisessa johdanto-osassa vahvistettujen periaatteiden pohjalta. 3. Assosiointineuvosto kokoontuu ensimmäisen vaiheen päättymistä edeltävien kahdentoista kuukauden aikana päättääkseen siirtymisestä toiseen vaiheeseen sekä päättääkseen mahdollisista muutoksista toista vaihetta koskeviin määräyksiin. Tällöin se ottaa huomioon 2 kohdassa tarkoitetussa tarkastelussa tehdyt johtopäätelmät. 4. Edellä 1 ja 3 kohdassa määrättyä kahta vaihetta ei sovelleta III osastoon. III OSASTO TAVAROIDEN VAPAA LIIKKUVUUS 8 artikla 1. Yhteisö ja Romania perustavat tämän sopimuksen sekä tullitariffeja ja kauppaa koskevan yleissopimuksen (GATT) määräysten mukaisesti asteittain vapaakauppaalueen, joka perustuu molemminpuolisiin ja tasapuolisiin velvoitteisiin, 7 artiklassa tarkoitetun siirtymäkauden aikana. 2. Osapuolten välisessä kaupassa käytetään tavaroiden luokitteluun tavaroiden yhdistettyä nimikkeistöä. 3. Perustulli, jonka perusteella tässä sopimuksessa määrätyt peräkkäiset alennukset on toteutettava, muodostuu jokaisen tuotteen osalta tämän sopimuksen voimaantuloa edeltävänä päivänä tosiasiallisesti sovellettavasta kaikkia koskevasta tullista. 4. Jos tämän sopimuksen voimaantulon jälkeen sovelletaan kaikkia koskevaa tariffialennusta, tällä alennetulla tullilla korvataan 3 kohdassa tarkoitettu perustulli siitä päivästä, josta alkaen tätä alennusta sovelletaan. 5. Yhteisö ja Romania ilmoittavat toisilleen perustullinsa. I LUKU Teollisuustuotteet 9 artikla 1. Tämän luvun määräyksiä sovelletaan niihin yhteisöstä ja Romaniasta peräisin oleviin tuotteisiin, joiden luettelo on yhdistetyn nimikkeistön 25 P97 ryhmässä, lukuun ottamatta liitteessä I lueteltuja tuotteita. 2. Jäljempänä 10 P14 artiklan määräyksiä ei sovelleta 16 ja 17 artiklassa tarkoitettuihin tuotteisiin. 10 artikla 1. Romaniasta peräisin olevien tuotteiden yhteisössä sovellettavat tuontitullit poistetaan heti tämän sopimuksen tultua voimaan, lukuun ottamatta niitä tuotteita, joiden luettelo on liitteissä IIa, IIb ja III. 2. Romaniasta peräisin olevien tuotteiden, joiden luettelo on liitteessä IIa, yhteisössä sovellettavat tuontitullit poistetaan asteittain seuraavan aikataulun mukaisesti: P tämän sopimuksen voimaantulopäivänä jokainen tulli alennetaan 50 prosenttiin perustullista, P vuoden kuluttua tämän sopimuksen voimaantulopäivästä jäljellä olevat tullit poistetaan. Romaniasta peräisin olevien liitteen IIb luettelossa esitettyjen tuotteiden yhteisössä sovellettavia tuontitulleja alennetaan asteittain tämän sopimuksen voimaantulopäivästä vuosittain 20 prosenttia perustullista, jotta tullit voitaisiin poistaa kokonaan neljännen vuoden loppuun mennessä tämän sopimuksen voimaantulosta. 3. Romaniasta peräisin olevien liitteen III luettelossa esitettyjen tuotteiden tuontitullit suspendoidaan yhteisön tariffikiintiöiden tai vuotuisten kattojen rajoissa, joista viimeksi mainittuja korotetaan asteittain mainitussa liitteessä määriteltyjen määräysten mukaisesti kyseisten tuotteiden tuontitullien poistamiseksi kokonaan viimeistään viidennen vuoden loppuun mennessä. Samanaikaisesti alennetaan asteittain tulleja, joita sovelletaan tuotaviin määriin kun kiintiöt ovat täyttyneet tai tullimaksut on palautettu tariffikaton soveltamisalaan kuuluvien tuotteiden osalta, vuosittain 15 prosenttia perustullista tämän sopimuksen voimaantulopäivästä alkaen. Viidennen vuoden loppuun mennessä jäljellä olevat tullit poistetaan. 4. Yhteisössä sovellettavat tuonnin määrälliset rajoitukset ja vaikutukseltaan vastaavat toimenpiteet poistetaan Romaniasta peräisin olevien tuotteiden osalta heti tämän sopimuksen tultua voimaan. 11 artikla 1. Liitteen IV luettelossa esitettyjen yhteisöstä peräisin olevien tavaroiden Romaniassa sovellettavat tuontitullit poistetaan tämän sopimuksen voimaantulopäivästä alkaen. 2. Liitteen V luettelossa esitettyjen yhteisöstä peräisin olevien tavaroiden Romaniassa sovellettavia tuontitulleja alennetaan asteittain seuraavan aikataulun mukaisesti: P tämän sopimuksen voimaantulopäivänä jokainen tulli alennetaan 80 prosenttiin perustullista, P kolmen vuoden kuluttua tämän sopimuksen voimaantulopäivästä jokainen tulli alennetaan 40 prosenttiin perustullista, P viiden vuoden kuluttua tämän sopimuksen voimaantulopäivästä jäljellä olevat tullit poistetaan. 3. Liitteen VI luettelossa esitettyjen yhteisöstä peräisin olevien tavaroiden Romaniassa sovellettavat tuontitullit poistetaan asteittain mainitussa liitteessä tarkoitetun aikataulun mukaisesti. 4. Yhteisöstä peräisin olevien tavaroiden, joita ei mainita liitteissä IV, V ja VI, Romaniassa sovellettavia tuontitulleja alennetaan asteittain seuraavan aikataulun mukaisesti: P kolmen vuoden kuluttua tämän sopimuksen voimaantulopäivästä 80 prosenttiin perustullista, P viiden vuoden kuluttua tämän sopimuksen voimaantulopäivästä 60 prosenttiin perustullista, P kuuden vuoden kuluttua tämän sopimuksen voimaantulopäivästä 50 prosenttiin perustullista, P seitsemän vuoden kuluttua tämän sopimuksen voimaantulopäivästä 35 prosenttiin perustullista, P kahdeksan vuoden kuluttua tämän sopimuksen voimaantulopäivästä 20 prosenttiin perustullista, P yhdeksän vuoden kuluttua tämän sopimuksen voimaantulopäivästä 0 prosenttiin perustullista. 5. Liitteen VII luettelossa esitettyjen yhteisöstä peräisin olevien tuotteiden Romaniassa sovellettavat tuontitullit suspendoidaan vuotuisten kiintiöiden rajoissa, joita korotetaan asteittain mainitun liitteen ohjeiden mukaisesti. Edellä tarkoitetun kiintiön ylittävän tuonnin määriin sovellettavia tulleja alennetaan asteittain 4 kohdassa vahvistetun aikataulun mukaisesti. 6. Romaniassa sovellettavat yhteisöstä peräisin olevien tuotteiden tuonnin määrälliset rajoitukset poistetaan heti tämän sopimuksen tultua voimaan. 7. Romaniassa sovellettavat vaikutukseltaan tuonnin määrällisiä rajoituksia vastaavat toimenpiteet poistetaan yhteisöstä peräisin olevien tavaroiden osalta heti tämän sopimuksen tultua voimaan, lukuun ottamatta liitteessä VIII lueteltuja tavaroita, joihin sovelletaan mainitussa liitteessä määrättyä aikataulua. 12 artikla Tuontitullien poistamista koskevia määräyksiä sovelletaan myös fiskaalisiin tulleihin. 13 artikla 1. Yhteisö poistaa Romaniasta tulevan tuontinsa osalta kaikki vaikutukseltaan tuontitulleja vastaavat maksut heti tämän sopimuksen tultua voimaan. 2. Romania poistaa yhteisöstä tulevan tuontinsa osalta kaikki vaikutukseltaan tuontitulleja vastaavat maksut heti tämän sopimuksen tultua voimaan, lukuun ottamatta 0,5 prosentin tulleja tuotteen arvosta, jotka kannetaan tullimuodollisuuksiin ja jotka poistetaan seuraavan aikataulun mukaisesti: P alentaminen 0,25 prosenttiin tuotteen arvosta kolmannen vuoden lopussa, P poistaminen viimeistään viidennen vuoden lopussa tämän sopimuksen voimaantulosta. 14 artikla 1. Yhteisö ja Romania poistavat keskinäiset vientitullinsa ja vaikutuksiltaan niitä vastaavat maksut asteittain viimeistään viidennen vuoden loppuun mennessä tämän sopimuksen voimaantulosta. 2. Yhteisö poistaa heti tämän sopimuksen tultua voimaan Romaniaan suuntautuvaa vientiä koskevat määrälliset rajoituksensa ja kaikki vaikutukseltaan vastaavat toimenpiteet. 3. Romania poistaa heti tämän sopimuksen tultua voimaan yhteisöön suuntautuvaa vientiä koskevat määrälliset rajoituksensa ja kaikki vaikutukseltaan vastaavat toimenpiteet, lukuun ottamatta liitteessä IX lueteltuja rajoituksia ja toimenpiteitä, joita vähennetään asteittain ja jotka poistetaan viimeistään viidennen vuoden loppuun mennessä tämän sopimuksen voimaantulosta. 15 artikla Kumpikin osapuoli julistaa olevansa valmis alentamaan tullejansa toiseen osapuoleen nähden 10 ja 11 artiklassa määrättyä nopeammassa tahdissa, jos yleinen taloudellinen tilanne ja kyseinen talouden ala sen sallivat. Assosiointineuvosto voi antaa molemmille osapuolille suosituksia tätä varten. 16 artikla Pöytäkirjassa N:o 1 määritetään siinä mainittuihin tekstiilituotteisiin sovellettava menettely. 17 artikla Pöytäkirjassa N:o 2 määritetään Euroopan hiili- ja teräsyhteisön perustamissopimuksen soveltamisalaan kuuluviin tuotteisiin sovellettava menettely. 18 artikla 1. Tämän luvun määräykset eivät estä sitä, että yhteisö säilyttää maatalousosan sellaisiin tavaroihin sovellettavissa tulleissa, joiden luettelo on Romaniasta peräisin olevia tavaroita koskevassa liitteessä X. 2. Tämän luvun määräykset eivät estä sitä, että Romania sisällyttää maatalousosan sellaisiin tavaroihin sovellettaviin tulleihin, joiden luettelo on yhteisöstä peräisin olevia tavaroita koskevassa liitteessä X. II LUKU Maatalous 19 artikla 1. Tämän luvun määräyksiä sovelletaan yhteisöstä ja Romaniasta peräisin oleviin maataloustuotteisiin. 2. "Maataloustuotteilla" tarkoitetaan tuotteita, joiden luettelo on yhdistetyn nimikkeistön 1 P24 ryhmässä, ja liitteessä I lueteltuja tuotteita, lukuun ottamatta kuitenkaan kalastustuotteita siten kuin niistä on säädetty asetuksessa (ETY) N:o 3687/91. 20 artikla Pöytäkirjassa N:o 3 määritetään siinä lueteltuihin jalostettuihin maataloustuotteisiin sovellettava kauppajärjestelmä. 21 artikla 1. Yhteisö poistaa tämän sopimuksen voimaantulopäivästä Romaniasta peräisin olevien maataloustuotteiden tuonnin määrälliset rajoitukset, joita on ylläpidetty neuvoston asetuksen (ETY) N:o 3420/83, sellaisena kuin se oli tämän sopimuksen allekirjoituspäivänä, mukaisesti. 2. Liitteiden XIa ja XIb luettelossa esitettyihin Romaniasta peräisin oleviin maataloustuotteisiin sovelletaan tämän sopimuksen voimaantulopäivästä alennettuja tulleja ja maksuja yhteisön kiintiöiden rajoissa ja mainitussa liitteessä vahvistettujen edellytysten mukaisesti. 3. Romania poistaa yhteisöstä peräisin olevien maataloustuotteiden tuonnin määrälliset rajoitukset heti tämän sopimuksen tultua voimaan. 4. Yhteisö ja Romania antavat toisilleen liitteissä XIIa, XIIb ja XIII määrätyt myönnytykset yhdenmukaisesti ja vastavuoroisesti liitteissä mainituin edellytyksin. 5. Yhteisö ja Romania tarkastelevat assosiointineuvostossa mahdollisuutta antaa uusia myönnytyksiä yhdenmukaisesti ja vastavuoroisesti tuote tuotteelta, ottaen huomioon keskinäisen maataloustuotteiden kauppansa laajuuden, sen erityisen herkkyyden, yhteisön yhteisen maatalouspolitiikan säännöt, maatalouden aseman Romanian taloudessa sekä tullitariffeja ja kauppaa koskevan yleissopimuksen mukaisesti käytyjen monenkeskisten kauppaneuvottelujen seuraukset. 6. Yhteisö ja Romania, jotka ovat tietoisia molempien tarpeesta yhdenmukaistaa maatalouspolitiikkaansa aiempaa enemmän ja Romanian tavoitteesta tulla yhteisön jäseneksi, järjestävät assosiointineuvostossa säännöllisesti neuvotteluja kummankin osapuolen politiikkojen toimintaperiaatteista ja käytännön menettelyistä. 22 artikla Jos toisen osapuolen alkuperätuotteiden tuonti, johon sovelletaan 21 artiklan mukaisesti annettuja myönnytyksiä, aiheuttaa maatalousmarkkinoiden erityisen herkkyyden vuoksi vakavan häiriön toisen osapuolen markkinoilla, molemmat osapuolet aloittavat heti neuvottelut asianmukaisen ratkaisun löytämiseksi, sanotun kuitenkaan rajoittamatta tämän sopimuksen muiden määräysten ja erityisesti sen 31 artiklan soveltamista. Siihen asti kunnes tämä ratkaisu löytyy, kyseinen osapuoli voi toteuttaa tarvittavina pitämänsä toimenpiteet. III LUKU Kalastus 23 artikla Tämän luvun määräyksiä sovelletaan yhteisöstä ja Romaniasta peräisin oleviin kalastustuotteisiin, jotka kuuluvat kalastusalan tuotteiden yhteisestä markkinajärjestelystä annetun asetuksen (ETY) N:o 3687/91 soveltamisalaan. 24 artikla 1. Yhteisö ja Romania antavat toisilleen liitteissä XIV ja XV määrätyt myönnytykset yhdenmukaisesti ja vastavuoroisesti liitteissä mainituin edellytyksin. Edellä 21 artiklan 5 kohdan määräyksiä sovelletaan kalastustuotteisiin soveltuvin osin. 2. Assosiointineuvosto tarkastelee mahdollisuutta tehdä osapuolten välille kalastustuotteita koskeva sopimus, kun tarvittavat edellytykset ovat täyttyneet. IV LUKU Yhteiset määräykset 25 artikla Tämän luvun määräyksiä sovelletaan kaikkien tuotteiden kauppaan, ellei tässä luvussa tai pöytäkirjoissa N:o 1, 2 ja 3 toisin määrätä. 26 artikla 1. Yhteisön ja Romanian välisissä kauppasuhteissa ei oteta käyttöön yhtään uutta tuonti- tai vientitullia tai vaikutukseltaan vastaavaa maksua eikä jo sovellettavia tuontitai vientitulleja tai vaikutukseltaan vastaavia maksuja koroteta tämän sopimuksen voimaantulopäivän jälkeen. 2. Yhteisön ja Romanian välisissä kauppasuhteissa ei oteta käyttöön yhtään uutta tuonnin tai viennin määrällistä rajoitusta tai vaikutukseltaan vastaavaa toimenpidettä eikä jo olemassa olevista rajoituksista tehdä rajoittavampia tämän sopimuksen voimaantulopäivän jälkeen. 3. Romanian neuvottelujen aloittamisen jälkeen käyttöön ottamat uudet tuonti- tai vientitullit tai vaikutukseltaan vastaavat maksut tai niiden lisääminen tai uusi tuonnin tai viennin määrällinen rajoitus tai vaikutukseltaan vastaava toimenpide tai niiden lisääminen peruutetaan heti tämän sopimuksen tultua voimaan. 4. Tämän artiklan 1 ja 2 kohdan määräykset eivät missään tapauksessa saa rajoittaa Romanian ja yhteisön maatalouspolitiikan jatkamista eikä toimenpiteiden toteuttamista tämän politiikan osana, sanotun kuitenkaan rajoittamatta 21 artiklan mukaisesti annettuja myönnytyksiä. 27 artikla 1. Molemmat osapuolet pidättyvät kaikkien sellaisten sisäisten verotuksen kaltaisten toimenpiteiden tai käytäntöjen soveltamisesta, jotka välittömästi tai välillisesti saattavat toisen osapuolen tuotteet ja vastaavat toisen osapuolen alueelta peräisin olevat tuotteet keskenään eriarvoiseen asemaan. 2. Toisen osapuolen alueelle viedyille tuotteille ei saa antaa maansisäisistä maksuista palautusta, joka ylittää niiden osalta välillisesti tai välittömästi kannetun maksun. 28 artikla 1. Tämä sopimus ei ole este tulliliittojen, vapaakauppa-alueiden tai rajaliikennejärjestelyjen ylläpitämiselle tai perustamiselle, siltä osin kuin ne eivät muuta tässä sopimuksessa määrättyä kauppajärjestelmää. 2. Osapuolet neuvottelevat assosiointineuvostossa tulliliittojen tai vapaakauppaalueiden perustamista koskevista sopimuksista ja tarvittaessa kaikista osapuolten kolmansien maiden suhteen soveltamaan kauppapolitiikkaan liittyvistä tärkeistä ongelmista. Ottaen erityisesti huomioon, että jonkin kolmannen maan liittyminen yhteisöön on mahdollista, näitä neuvotteluja järjestetään sen varmistamiseksi, että tähän sopimukseen kirjatut yhteisön ja Romanian yhteiset edut otetaan huomioon. 29 artikla Romania voi toteuttaa korotettujen tullien muodossa kestoltaan rajoitettuja poikkeuksellisia toimenpiteitä, jotka poikkeavat 11 artiklan ja 26 artiklan 1 kohdan määräyksistä. Näitä toimenpiteitä saa soveltaa ainoastaan varhaisessa kehitysvaiheessa olevaan teollisuuteen tai tiettyihin aloihin, joilla on meneillään rakennemuutos tai joilla on vakavia vaikeuksia, varsinkin jos nämä vaikeudet aiheuttavat vakavia yhteiskunnallisia ongelmia. Näiden toimenpiteiden mukaiset Romaniassa yhteisöstä peräisin oleviin tuotteisiin sovellettavat tuontitullit saavat olla enintään 25 prosenttia tullattavan tuotteen arvosta ja niistä huolimatta on säilytettävä yhteisöstä peräisin olevien tuotteiden etuuskohtelu. Näiden toimenpiteiden mukaisesti toteutetun tuotteiden tuonnin kokonaisarvo ei saa ylittää 15 prosenttia yhteisön teollisuustuotteiden, siten kuin ne määritellään 1 luvussa, kokonaistuonnista viimeisen sellaisen vuoden aikana, jolta on saatavana tilastotietoja teollisuustuotteiden osalta. Näitä toimenpiteitä sovelletaan enintään viiden vuoden ajan, ellei assosiointineuvosto salli pitempää ajanjaksoa. Niiden soveltaminen lopetetaan viimeistään siirtymäkauden päättyessä. Näitä toimenpiteitä ei voida ottaa käyttöön tuotteen osalta, jos kaikkien kyseistä tuotetta koskevien tullien ja määrällisten rajoitusten tai vaikutukseltaan vastaavien maksujen tai toimenpiteiden poistamisesta on kulunut yli kolme vuotta. Romania antaa assosiointineuvostolle tiedoksi kaikki poikkeukselliset toimenpiteet, jotka se aikoo toteuttaa; yhteisön pyynnöstä assosiointineuvostossa käydään ennen toimenpiteiden soveltamista neuvotteluja näistä toimenpiteistä ja niistä aloista, joita ne koskevat. Jos Romania toteuttaa näitä toimenpiteitä, se esittää assosiointineuvostolle aikataulun tämän artiklan mukaisten tullien poistamisesta. Tässä aikataulussa määrätään näiden tullien asteittaisesta poistamisesta tasasuuruisina vuotuisina erinä viimeistään toisen vuoden loppuun mennessä niiden käyttöönottamisesta. Assosiointineuvosto voi päättää erilaisesta aikataulusta. 30 artikla Jos toinen osapuolista toteaa, että sen ja toisen osapuolen välisissä suhteissa harjoitetaan tullitariffeja ja kauppaa koskevan yleissopimuksen VI artiklassa tarkoitettua polkumyyntiä, se voi toteuttaa aiheelliset toimenpiteet tätä polkumyyntiä vastaan tullitariffeja ja kauppaa koskevan yleissopimuksen VI artiklan täytäntöönpanoa koskevan sopimuksen ja oman lainsäädäntönsä mukaisesti sekä 34 artiklassa määrättyjä edellytyksiä ja menettelyjä noudattaen. 31 artikla Jos tietyn tuotteen tuonti lisääntyy sellaisiin määriin ja sellaisin edellytyksin, että se aiheuttaa tai saattaa aiheuttaa: P vakavaa haittaa kansallisille tuottajille, joiden tuotteet ovat samankaltaisia tai suoraan kilpailuasemassa jommankumman sopimuspuolen alueella, tai P vakavia häiriöitä jollakin talouden alalla tai vaikeuksia, jotka saattavat johtaa jonkin alueen taloudellisen tilanteen huomattavaan heikentymiseen, yhteisö tai Romania voi toteuttaa tarvittavat toimenpiteet 34 artiklassa määrättyjen edellytysten ja menettelyjen mukaisesti. 32 artikla Jos 14 ja 26 artiklan määräysten noudattaminen aiheuttaa: i) sellaisen tuotteen jälleenviennin kolmanteen maahan, johon viejänä oleva osapuoli soveltaa määrällisiä rajoituksia, vientitulleja tai vaikutukseltaan vastaavia toimenpiteitä, tai ii) sellaisen tuotteen vakavan puutteen tai mahdollisen puutteen, joka on olennainen viejänä olevalle osapuolelle, ja jos edellä kuvatut tilanteet aiheuttavat tai saattavat aiheuttaa huomattavia vaikeuksia viejänä olevalle osapuolelle, tämä voi toteuttaa aiheelliset toimenpiteet 34 artiklassa määrättyjen edellytysten ja menettelyjen mukaisesti. Nämä toimenpiteet eivät saa olla syrjiviä ja ne on poistettava, kun niiden ylläpitämisen edellytykset eivät enää täyty. 33 artikla Jäsenvaltiot ja Romania mukauttavat asteittain kaikki valtion kaupalliset monopolit taatakseen, että viidennen vuoden loppuun mennessä tämän sopimuksen voimaantulosta tavaroiden hankinnan ja kaupan pitämisen edellytyksissä ei enää esiinny syrjintää jäsenvaltioiden ja Romanian kansalaisten välillä. Assosiointineuvostolle ilmoitetaan tämän tavoitteen saavuttamiseksi toteutetuista toimenpiteistä. 34 artikla 1. Jos yhteisö tai Romania soveltaa sellaisen tuotteen tuontiin, joka on omiaan aiheuttamaan 31 artiklassa tarkoitettuja vaikeuksia, hallinnollista menettelyä, jonka tarkoituksena on saada nopeasti tietoja kaupankäynnin kehityksestä, se ilmoittaa tästä toiselle osapuolelle. 2. Edellä 30, 31 ja 32 artiklassa tarkoitetuissa tapauksissa ennen niissä määrättyjen toimenpiteiden toteuttamista tai tapauksissa, joihin sovelletaan 3 kohdan d alakohtaa, yhteisö tai Romania toimittaa assosiointineuvostolle mahdollisimman pian kaikki merkittävät tiedot kummankin osapuolen kannalta hyväksyttävissä olevan ratkaisun löytämiseksi. On valittava ensisijaisesti sellaisia toimenpiteitä, jotka aiheuttavat mahdollisimman vähän häiriötä tämän sopimuksen toiminnalle. Suojatoimenpiteistä ilmoitetaan heti assosiointineuvostolle ja niistä neuvotellaan assosiointineuvostossa säännöllisesti, erityisesti niiden poistamiseksi heti, kun olosuhteet sen sallivat. 3. Edellä 2 kohdan täytäntöönpanemiseksi sovelletaan seuraavia määräyksiä: a) edellä 31 artiklan osalta mainitussa artiklassa tarkoitetusta tilanteesta johtuvat vaikeudet annetaan tiedoksi tarkastelua varten assosiointineuvostolle, joka voi tehdä kaikki tarvittavat päätökset niiden poistamiseksi. Jos assosiointineuvosto tai viejänä oleva osapuoli ei ole tehnyt päätöstä vaikeuksien poistamiseksi tai ei ole löytänyt hyväksyttävää ratkaisua 30 päivän kuluessa, tuojana oleva osapuoli voi toteuttaa aiheelliset toimenpiteet ongelman ratkaisemiseksi. Nämä toimenpiteet eivät saa olla laajempia kuin on tarpeen ilmenneiden vaikeuksien poistamiseksi; b) edellä 30 artiklan osalta assosiointineuvostolle on ilmoitettava polkumyynnin harjoittamisesta heti, kun tuojana olevan osapuolen viranomaiset ovat aloittaneet asian tutkimisen. Jos polkumyyntiä ei ole lopetettu tai jos mitään hyväksyttävää ratkaisua ei ole löydetty 30 päivän kuluessa asian ilmoittamisesta assosiointineuvostolle, tuojana oleva osapuoli voi toteuttaa aiheelliset toimenpiteet; c) edellä 32 artiklan osalta mainitussa artiklassa tarkoitetuista tilanteista johtuvat vaikeudet ilmoitetaan tarkastusta varten assosiointineuvostolle. Assosiointineuvosto voi tehdä kaikki tarvittavat päätökset vaikeuksien poistamiseksi. Jos se ei ole tehnyt päätöstä 30 päivän kuluessa siitä päivästä, jona sille on ilmoitettu ongelmasta, viejänä oleva osapuoli voi soveltaa kyseisen tuotteen vientiin aiheellisia toimenpiteitä; d) jos poikkeuksellisten olosuhteiden vuoksi on tarpeen toimia heti ilman etukäteistä tietoa tai tarkastusta, yhteisö tai Romania voi 30, 31 ja 32 artiklassa täsmennetyissä tilanteissa soveltaa viipymättä suojatoimenpiteitä, jotka ovat ehdottomasti tarpeen tilanteessa, ja assosiointineuvostolle ilmoitetaan viipymättä asiasta. 35 artikla Pöytäkirjassa N:o 4 vahvistetaan alkuperäsäännöt tässä sopimuksessa määrätyn tullietuuskohtelun soveltamista varten. 36 artikla Tämä sopimus ei estä sellaisten tuontia, vientiä tai kauttakuljetusta koskevien kieltojen tai rajoitusten soveltamista, jotka ovat perusteltuja julkisen moraalin, yleisen järjestyksen tai turvallisuuden vuoksi, ihmisten ja eläinten terveyden ja elämän tai kasvien suojelemiseksi, luonnonvarojen suojelemiseksi, taiteellisten, historiallisten tai arkeologisten kansallisaarteiden suojelemiseksi taikka henkisen, teollisen ja kaupallisen omaisuuden suojelemiseksi, eikä kultaa ja hopeaa koskevien määräysten soveltamista. Nämä kiellot tai rajoitukset eivät kuitenkaan saa olla keino mielivaltaisen syrjinnän harjoittamiseksi tai sopimuspuolten välisen kaupan peitellyksi rajoittamiseksi. 37 artikla Pöytäkirjassa N:o 5 vahvistetaan erityiset määräykset, joita sovelletaan Romanian sekä Espanjan ja Portugalin väliseen kauppaan. IV OSASTO TYÖNTEKIJÖIDEN LIIKKUVUUS, SIJOITTAUTUMISOIKEUS, PALVELUJEN TARJONTA I LUKU Työntekijöiden liikkuvuus 38 artikla 1. Jollei yksittäisissä jäsenvaltioissa sovellettavista edellytyksistä ja yksityiskohtaisista säännöistä muuta johdu: P kansalaisuudeltaan romanialaisia työntekijöitä, jotka laillisesti työskentelevät jonkin jäsenvaltion alueella, ei verrattuna kyseisen jäsenvaltion kansalaisiin saa syrjiä heidän kansalaisuutensa perusteella työehdoissa, palkkauksessa tai irtisanomisessa, P laillisesti jossakin jäsenvaltiossa työskentelevän työntekijän aviopuolisolla ja lapsilla, jotka asuvat siellä laillisesti, on pääsy tämän jäsenvaltion työmarkkinoille tämän työntekijän työluvan voimassaolon ajan; poikkeuksen muodostavat kausityöntekijät ja 42 artiklan mukaisten kahdenvälisten sopimusten perusteella saapuneet työntekijät, jollei mainituissa sopimuksissa toisin määrätä. 2. Romanian on myönnettävä 1 kohdassa tarkoitettu kohtelu alueellaan laillisesti työskenteleville työntekijöille, jotka ovat jonkin jäsenvaltion kansalaisia, sekä näiden aviopuolisoille ja lapsille, jotka asuvat sen alueella laillisesti, jollei Romaniassa sovellettavista edellytyksistä ja yksityiskohtaisista säännöistä muuta johdu. 39 artikla 1. Jäsenvaltioiden alueella laillisesti työskenteleviin kansalaisuudeltaan romanialaisiin työntekijöihin ja heidän siellä laillisesti asuviin perheenjäseniinsä sovellettavien sosiaaliturvajärjestelmien yhteensovittamiseksi, jollei jäsenvaltioissa sovellettavista edellytyksistä ja yksityiskohtaisista säännöistä muuta johdu: P mainittujen työntekijöiden vakuutus-, työskentely- tai oleskeluajat yksittäisissä jäsenvaltioissa lasketaan yhteen heidän itsensä ja heidän perheenjäsentensä vanhuuden, työkyvyttömyyden ja kuoleman perusteella maksettavaa eläkettä ja sairausvakuutusta varten, P kaikki vanhuuden, kuoleman, työtapaturman tai ammattitaudin sekä työtapaturmasta tai ammattitaudista aiheutuneen työkyvyttömyyden perusteella maksettavat eläkkeet ja elinkorot, lukuun ottamatta vastikkeettomia suorituksia voidaan siirtää vapaasti velallisena olevan jäsenvaltion tai velallisina olevien jäsenvaltioiden lainsäädännön mukaisesti sovellettavaan kurssiin, P kyseiset työntekijät saavat perheavustuksia edellä tarkoitetuille perheenjäsenilleen. 2. Romania myöntää 1 kohdan toisessa ja kolmannessa alakohdassa tarkoitetun kohtelun alueellaan laillisesti työskenteleville työntekijöille, jotka ovat jonkin jäsenvaltion kansalaisia sekä heidän perheenjäsenilleen, jotka asuvat laillisesti Romanian alueella. 40 artikla 1. Assosiointineuvosto antaa määräykset, joilla varmistetaan 39 artiklassa esitetyn tavoitteen saavuttaminen. 2. Assosiointineuvosto antaa yksityiskohtaiset säännöt hallinnollisesta yhteistyöstä, jolla varmistetaan 1 kohdassa tarkoitettujen määräysten soveltamiseksi tarvittavat hallinnolliset ja valvonnalliset takeet. 41 artikla Assosiointineuvoston 40 artiklan mukaisesti antamat määräykset eivät saa mitenkään vaikuttaa Romanian ja jäsenvaltioiden välillä tehdyistä kahdenvälisistä sopimuksista aiheutuviin oikeuksiin ja velvoitteisiin, jos näissä sopimuksissa myönnetään Romanian ja jäsenvaltioiden kansalaisille edullisempi kohtelu. 42 artikla 1. Ottaen huomioon jäsenvaltioiden työmarkkinatilanteen, ja jollei mainitun jäsenvaltion voimassa olevasta työntekijöiden liikkuvuutta koskevasta lainsäädännöstä ja määräyksistä muuta johdu: P romanialaisten työntekijöiden työnsaantimahdollisuudet, jotka jäsenvaltiot antavat heille kahdenvälisten sopimusten mukaisesti, olisi säilytettävä ja niitä olisi mahdollisuuksien mukaan parannettava, P muut jäsenvaltiot tarkastelevat mahdollisuutta tehdä samanlaisia sopimuksia. 2. Assosiointineuvosto tarkastelee uusien parannusten myöntämistä, mukaan lukien mahdollisuudet päästä ammattikoulutukseen, jäsenvaltioissa voimassa olevien sääntöjen ja menettelyjen mukaisesti ja ottaen huomioon jäsenvaltioiden ja yhteisön työmarkkinatilanteen. 43 artikla Assosiointineuvosto tarkastelee 7 artiklassa tarkoitetun toisen vaiheen aikana tai aikaisemmin, jos näin on päätetty, muita keinoja työntekijöiden liikkuvuuden parantamiseksi, ottaen huomioon erityisesti Romanian yhteiskunnallisen ja taloudellisen tilanteen sekä yhteisön työllisyystilanteen. Assosiointineuvosto antaa tätä varten suosituksia. 44 artikla Yhteisö antaa Romanialle 89 artiklan määräysten mukaisesti teknistä apua asianmukaisen sosiaaliturvajärjestelmän rakentamisessa edistääkseen työvoiman uudelleen suuntautumista Romanian talouden rakennemuutoksen yhteydessä. II LUKU Sijoittautuminen 45 artikla 1. Jäsenvaltiot takaavat tämän sopimuksen voimaantulosta alkaen romanialaisille yhtiöille ja Romanian kansalaisille sijoittautuessa kohtelun, joka ei ole epäedullisempi kuin niiden omille yhtiöilleen ja kansalaisilleen myöntämä kohtelu, sekä jäsenvaltioiden alueelle sijoittautuneiden romanialaisten yhtiöiden ja Romanian kansalaisten toiminnan osalta kohtelun, joka ei ole epäedullisempi kuin niiden omille yhtiöilleen ja kansalaisilleen myöntämä kohtelu, lukuun ottamatta liitteessä XVI tarkoitettuja aloja. 2. Romania takaa tämän sopimuksen voimaantulosta alkaen yhteisön yhtiöille ja kansalaisille sijoittautuessa kohtelun, joka ei ole epäedullisempi kuin Romanian omille kansalaisilleen ja yhtiöilleen myöntämä kohtelu, sekä yhteisön yhtiöiden ja kansalaisten Romanian alueella tapahtuvan toiminnan osalta kohtelun, joka ei ole epäedullisempi kuin Romanian omille kansalaisilleen ja yhtiöilleen myöntämä kohtelu, lukuun ottamatta liitteessä XVII tarkoitettuja aloja, sanotun kuitenkaan rajoittamatta 3 kohdan määräysten soveltamista. Jos tämän sopimuksen voimaantullessa Romaniassa sovellettavien lakien ja määräysten perusteella ei voida myöntää Romanian alueelle sijoittautuneiden yhteisön yhtiöiden ja kansalaisten tiettyjen taloudellisten toimien osalta tällaista kohtelua, Romania muuttaa näitä lakeja ja määräyksiä siten, että tällainen kohtelu taataan viimeistään viidennen vuoden lopussa tämän sopimuksen voimaantulosta. 3. Liitteessä XVIII tarkoitettujen alojen osalta, lukuun ottamatta laissa N:o 33 vuodelta 1991 tarkoitettua pankkitoimintaa, Romania myöntää asteittain ja viimeistään 7 artiklassa tarkoitetun siirtymäkauden lopussa yhteisön yhtiöille ja kansalaisille sijoittautuessa kohtelun, joka ei ole epäedullisempi kuin Romanian omille kansalaisilleen ja yhtiöilleen myöntämä kohtelu. Edellä mainitun pankkitoiminnan osalta tällainen kohtelu myönnetään yhteisön yhtiöille ja kansalaisille viimeistään viidennen vuoden lopussa tämän sopimuksen voimaantulosta. 4. Edellä 2 ja 3 kohdassa tarkoitetun siirtymäkauden kuluessa Romania ei anna mitään uusia määräyksiä tai toteuta mitään uusia toimenpiteitä, joilla olisi syrjivä vaikutus Romanian alueelle sijoittautuviin tai siellä toimiviin yhteisön yhtiöihin ja kansalaisiin nähden Romanian omiin yhtiöihin ja kansalaisiin verrattuna. 5. Tässä sopimuksessa tarkoitetaan: a) "sijoittautumisella": i) kansalaisten osalta oikeutta ryhtyä itsenäiseksi ammatinharjoittajaksi ja oikeutta perustaa ja johtaa yhtiöitä, erityisesti yhtiöitä, jotka ovat heidän tosiasiallisessa valvonnassaan. Itsenäisenä ammatinharjoittajana ja liikeyrityksen johtajana toimimiseen ei sisälly oikeutta hakea tai vastaanottaa palkkatyötä toisen osapuolen työmarkkinoilla eikä oikeutta päästä toisen osapuolen työmarkkinoille. Tämän luvun määräyksiä ei sovelleta henkilöihin, jotka eivät ole täysin itsenäisiä ammatinharjoittajia; ii) yhtiöiden osalta oikeutta ryhtyä harjoittamaan taloudellista toimintaa perustamalla ja johtamalla tytäryhtiöitä, sivuliikkeitä ja kauppaedustajan liikkeitä; b) yhtiön "tytäryhtiöllä" ensin mainitun yhtiön tosiasiallisessa valvonnassa olevaa yhtiötä; c) "taloudellisella toiminnalla" erityisesti teollista tai kaupallista toimintaa sekä pienteollisuutta ja vapaita ammatteja. 6. Assosiointineuvosto tarkastelee säännöllisesti mahdollisuutta soveltaa nopeammin kansallista kohtelua liitteessä XVIII tarkoitettujen alojen osalta sekä sisällyttää nopeammin liitteissä XVI ja XVII luetellut alat tai toiminnot tämän artiklan 1, 2, 3 ja 4 kohdan määräysten soveltamisalaan kuuluviksi. Assosiointineuvosto voi päättää muuttaa näitä liitteitä. Edellä 2 ja 3 kohdassa tarkoitetun siirtymäkauden päättyessä assosiointineuvosto voi poikkeuksellisesti Romanian pyynnöstä ja tilanteen niin vaatiessa päättää näiden siirtymäkausien pidennyksestä rajoitetuksi ajaksi tiettyjen alojen tai toimintojen osalta. 7. Sen estämättä, mitä tässä artiklassa määrätään, Romanian alueelle sijoittautuneilla yhteisön yhtiöillä on tämän sopimuksen voimaantulosta alkaen oikeus hankkia, käyttää, vuokrata ja myydä kiinteistöjä sekä julkisen omaisuuden ja maatalous- ja metsätalousmaan osalta oikeus antaa niitä vuokralle, jos tämä on välittömästi tarpeen harjoitettaessa sitä taloudellista toimintaa, jonka vuoksi sijoittautuminen on tapahtunut. Tähän oikeuteen ei sisälly oikeutta sijoittautua harjoittamaan kiinteistöjen kauppaa tai luonnonvarojen kauppaa. Romania myöntää nämä oikeudet Romaniaan sijoittautuneille yhteisön yhtiöiden tytäryhtiöille ja kauppaedustajan liikkeille viimeistään viidennen vuoden lopussa tämän sopimuksen voimaantulosta. Romania myöntää nämä oikeudet itsenäisinä ammatinharjoittajina Romaniassa toimiville yhteisön kansalaisille viimeistään 7 artiklassa tarkoitetun siirtymäkauden lopussa. 46 artikla 1. Jollei 45 artiklan määräysten soveltamisesta muuta johdu ja lukuun ottamatta liitteessä XVIII esitettyjä rahoituspalveluja, jokainen sopimuspuoli voi säädellä yhtiöiden ja kansalaisten sijoittautumista ja toimintaa alueellaan, jos tämä säätely ei aiheuta toisen osapuolen yhtiöiden ja kansalaisten syrjintää verrattuna sopimuspuolen omiin yhtiöihin ja kansalaisiin. 2. Liitteessä XVIII esitettyjen rahoituspalvelujen osalta tämä sopimus ei rajoita osapuolten oikeutta toteuttaa tarvittavia toimenpiteitä kansallisen rahapolitiikan toteuttamiseksi eikä vakavaraisuussääntöjä, joilla taataan investoijien, tallettajien, vakuutuksenottajien tai sellaisten henkilöiden, joille on taattava luottamuksenvaraisen sopimuksen perusteella velvoitteiden täyttäminen, turva taikka säilytetään rahoitusjärjestelmän yhtenäisyys ja tasapaino. Nämä toimenpiteet eivät saa aiheuttaa toisen osapuolen yhtiöiden ja kansalaisten syrjintää kansallisuuden perusteella verrattuna osapuolen omiin yhtiöihin ja kansalaisiin. 47 artikla Helpottaakseen yhteisön kansalaisten ja Romanian kansalaisten pääsyä säänneltyihin ammatteihin sekä helpottaakseen näiden ammattien harjoittamista Romaniassa ja yhteisössä, assosiointineuvosto tarkastelee määräyksiä, jotka on tarpeen antaa tutkintojen kelpoisuuden molemminpuoliseksi tunnustamiseksi. Assosiointineuvosto voi toteuttaa tätä varten kaikki tarvittavat toimenpiteet. 48 artikla Edellä 46 artiklan määräykset eivät estä sopimuspuolta soveltamasta erityisiä sääntöjä, jotka koskevat sen alueella olevien sellaisten toisen osapuolen yhtiöiden sivuliikkeiden ja kauppaedustajien liikkeiden sijoittautumista ja toimintaa, joita ei ole perustettu ensin mainitun sopimuspuolen alueella, jos nämä erityisjärjestelyt ovat perusteltuja sen vuoksi, että näissä sivuliikkeissä ja kauppaedustajien liikkeissä on oikeudellisia tai teknisiä eroja verrattuna sen omalla alueella perustettujen yhtiöiden sivuliikkeisiin ja kauppaedustajien liikkeisiin, sekä rahoituspalvelujen osalta sen vuoksi, että se on vakavaraisuussääntöjen vuoksi perusteltua. Kohtelu ei saa olla erilaisempaa kuin on ehdottoman välttämätöntä sellaisten oikeudellisten ja teknisten erojen vuoksi tai, liitteessä XVIII tarkoitettujen rahoituspalvelujen osalta, sen vuoksi, että se on vakavaraisuussääntöjen vuoksi perusteltua. 49 artikla 1. Tässä sopimuksessa tarkoitetaan "yhteisön yhtiöllä" ja vastaavasti "Romanian yhtiöllä" yhtiötä, joka on jäsenvaltion tai Romanian lainsäädännön mukaisesti perustettu ja jolla on sääntöjensä mukainen kotipaikka tai keskushallinto yhteisön tai Romanian alueella taikka joka on pääasiallisesti sijoittautunut yhteisön tai Romanian alueelle. Jos yhteisön tai Romanian lainsäädännön mukaisesti perustetulla yhtiöllä on ainoastaan sääntöjensä mukainen kotipaikka yhteisön tai Romanian alueella, on sen toiminnalla oltava todellinen ja jatkuva yhteys jonkin jäsenvaltion tai Romanian talouteen. 2. Tämän luvun ja tämän osaston III luvun määräyksiä sovelletaan myös kansainvälisen meriliikenteen osalta niihin jäsenvaltioiden tai Romanian kansalaisiin ja laivanvarustamoihin, jotka ovat sijoittautuneet muualle kuin yhteisöön tai Romaniaan mutta jotka ovat jonkin jäsenvaltion tai Romanian kansalaisten valvonnassa, jos niille kuuluvat alukset on rekisteröity tässä jäsenvaltiossa tai Romaniassa niiden lainsäädännön mukaisesti. 3. Tässä sopimuksessa tarkoitetaan "yhteisön kansalaisella" ja "Romanian kansalaisella" luonnollista henkilöä, jolla on jonkin jäsenvaltion tai vastaavasti Romanian kansalaisuus. 4. Tämän sopimuksen määräykset eivät rajoita kunkin osapuolen oikeutta toteuttaa kaikki tarvittavat toimenpiteet sen estämiseksi, että kyseisen osapuolen toteuttamia toimenpiteitä, jotka koskevat kolmansien maiden pääsyä sen markkinoille, kierrettäisiin tämän sopimuksen määräyksillä. 50 artikla Tätä sopimusta sovellettaessa tarkoitetaan "rahoituspalveluilla" liitteessä XVIII tarkoitettuja toimia. Assosiointineuvosto voi laajentaa tai muuttaa mainitun liitteen soveltamisalaa. 51 artikla Romania voi tämän sopimuksen voimaantulopäivää seuraavan viiden ensimmäisen vuoden aikana toteuttaa tämän luvun määräyksistä poikkeavia toimenpiteitä yhteisön yhtiöiden ja kansalaisten sijoittautumisen osalta, jos tietyllä teollisuuden alalla: P on meneillään rakennemuutos, tai P ilmenee vakavia vaikeuksia, erityisesti jos ne aiheuttavat vakavia yhteiskunnallisia ongelmia Romaniassa, tai P Romanian yhtiöt tai kansalaiset menettävät markkinaosuutensa tai kärsivät sen huomattavasta pienentymisestä tietyllä elinkeino- tai teollisuuden alalla Romaniassa, tai P Romaniassa ollaan vasta uuden teollisuuden perustamisvaiheessa. Tällaisiin toimenpiteisiin liittyy seuraavaa: i) niiden soveltaminen päättyy viimeistään kahden vuoden kuluttua tämän sopimuksen voimaantuloa seuraavan viidennen vuoden päättymisestä; ii) ne ovat asianmukaisia ja tarpeen tilanteen korjaamiseksi, ja iii) ne liittyvät ainoastaan sijoittautumisiin, jotka tapahtuvat Romaniassa näiden toimenpiteiden voimaantulon jälkeen, eivätkä aiheuta tiettyä toimenpidettä toteutettaessa Romaniaan jo sijoittautuneisiin yhteisön yhtiöihin tai kansalaisiin kohdistuvaa syrjintää verrattuna Romanian yhtiöihin ja kansalaisiin. Assosiointineuvosto voi Romanian pyynnöstä ja tarvittaessa poikkeuksellisesti päättää pidentää i alakohdassa tarkoitettua ajanjaksoa tietyn alan osalta ja rajoitetuksi ajaksi, joka ei ole pitempi kuin 7 artiklassa tarkoitettu siirtymäkausi. Suunnitellessaan ja soveltaessaan näitä toimenpiteitä Romania myöntää milloin mahdollista yhteisön yhtiöille ja kansalaisille etuuskohtelun, joka ei missään tapauksessa saa olla epäedullisempi kuin kolmannen maan yhtiöille tai kansalaisille myönnetty kohtelu. Ennen näiden toimenpiteiden toteuttamista Romania neuvottelee asiasta assosiointineuvostossa; se soveltaa näitä toimenpiteitä aikaisintaan yhden kuukauden kuluttua siitä, kun se on antanut assosiointineuvostolle tiedoksi suunnittelemansa konkreettiset toimenpiteet edellyttäen, että mikään välittömiä toimenpiteitä vaativa korvaamaton vahinko ei ole uhkaamassa; tällaisessa tapauksessa Romania neuvottelee assosiointineuvostossa välittömästi näiden toimenpiteiden hyväksymisen jälkeen. Viidennen tämän sopimuksen voimaantuloa seuraavan vuoden päättyessä Romania voi toteuttaa tällaisia toimenpiteitä ainoastaan assosiointineuvoston suostumuksella ja sen määrittämin edellytyksin. 52 artikla 1. Tämän luvun määräyksiä ei sovelleta lento-, sisävesi- ja merikabotaasiliikenteeseen. 2. Assosiointineuvosto voi antaa suosituksia sijoittautumisen ja toiminnan edistämiseksi 1 kohdassa tarkoitetuilla aloilla. 53 artikla 1. Poiketen siitä, mitä tämän osaston I luvussa määrätään, Romanian tai yhteisön myöntämän sijoittautumisoikeuden saaneilla on vastaanottavan valtion voimassa olevan lainsäädännön mukaisesti oikeus Romanian tai yhteisön alueella työllistää tai antaa tytäryhtiöidensä työllistää yhteisön jäsenvaltioiden tai Romanian kansalaisia, jos nämä henkilöt ovat tämän artiklan 2 kohdassa määriteltyjä keskeisissä tehtävissä työskenteleviä henkilöitä ja jos ainoastaan kyseiset sijoittautumiseen oikeutetut tai näiden tytäryhtiöt työllistävät nämä henkilöt. Näiden henkilöiden oleskelulupa ja työlupa koskee ainoastaan työskentelyjaksoa. 2. Sijoittautumisoikeuden saaneen yhtiökokonaisuuden, jäljempänä "yhtiökokonaisuus", keskeisissä tehtävissä työskenteleviin henkilöihin kuuluvat: a) yhtiökokonaisuuden johtavassa asemassa olevat henkilöt, jotka ensisijaisesti johtavat yhtiökokonaisuutta ja joita puolestaan yhtiökokonaisuuden hallitus tai osakkeenomistajat valvovat tai johtavat; johtavassa asemassa olevien toimivaltaan kuuluu: a) P johtaa yhtiökokonaisuutta tai sen osastoa tai alaosastoa, a) P valvoa ja tarkastaa muun valvontatehtävissä toimivan tai hallinnollisen henkilöstön työskentelyä, a) P henkilökohtainen toimivalta palkata tai irtisanoa työntekijöitä taikka antaa heidän palkkaamistaan tai irtisanomistaan koskevia suosituksia sekä toteuttaa muita henkilöstöä koskevia toimenpiteitä. b) yhtiökokonaisuudessa työskentelevät henkilöt, joilla on: b) P pätevyys teknistä erityisosaamista vaativiin töihin tai tehtäviin, b) P osaamistaso, joka on yhtiökokonaisuuden toiminnalle, tutkimusvälineistön käytölle, teknologialle tai hallinnolle välttämätöntä. Näihin henkilöihin voi kuulua myös luvanvaraisten ammattien harjoittajia. Edellä tarkoitettujen henkilöiden on oltava ollut kyseisen yhtiökokonaisuuden palveluksessa vähintään yhden vuoden ajan ennen nimittämistään mainittuihin tehtäviin. 54 artikla 1. Tämän luvun määräyksiä sovelletaan yleisen järjestyksen, yleisen turvallisuuden tai kansanterveyden vuoksi perustelluissa rajoissa. 2. Tämän luvun määräyksiä ei sovelleta toimintaan, johon kummankin osapuolen alueella jatkuvasti tai tilapäisesti liittyy julkisen vallan käyttöä. 55 artikla Tämän luvun ja tämän osaston III luvun määräyksiä sovelletaan myös yhtiöihin, joita Romanian yhtiöt tai kansalaiset yhdessä yhteisön yhtiöiden tai kansalaisten kanssa valvovat tai jotka ovat näiden yksinomaisessa yhteisomistuksessa. III LUKU Palvelujen tarjonta yhteisön ja Romanian välillä 56 artikla 1. Osapuolet sitoutuvat tämän luvun määräysten mukaisesti toteuttamaan tarvittavat toimenpiteet salliakseen asteittain, että yhteisön tai Romanian yhtiöt ja kansalaiset tarjoavat palveluja muun kuin sen osapuolen alueella, johon ne ovat sijoittautuneet, ottaen huomioon molempien osapuolten palvelualoilla tapahtuneen kehityksen. 2. Sopusoinnussa 1 kohdassa tarkoitetun vapauttamisen kanssa ja jollei 59 artiklan 1 kohdan määräyksistä muuta johdu, osapuolet sallivat niiden luonnollisten henkilöiden tilapäisen liikkuvuuden, jotka tarjoavat palveluja tai jotka ovat keskeisissä tehtävissä palvelujen tarjoajan henkilöstössä 53 artiklan 2 kohdassa tarkoitetulla tavalla, mukaan lukien luonnolliset henkilöt, jotka edustavat yhteisön tai Romanian yhtiöitä tai kansalaisia ja jotka haluavat saapua tilapäisesti maahan neuvotellakseen palvelujen myymisestä tai tehdäkseen palvelujen myymistä koskevia sopimuksia palvelujen tarjoajan puolesta, edellyttäen, että nämä edustajat eivät itse työskentele välittömästi suurelle yleisölle suunnattavassa myynnissä eivätkä itse henkilökohtaisesti tarjoa palveluja. 3. Assosiointineuvosto toteuttaa tarvittavat toimenpiteet tämän artiklan 1 kohdan määräysten asteittaiseksi täytäntöönpanemiseksi. 57 artikla Yhteisön ja Romanian välisten kuljetuspalveluiden tarjontaan sovelletaan 56 artiklan määräysten sijaan seuraavia määräyksiä: 1) kansainvälisen meriliikenteen osalta osapuolet sitoutuvat noudattamaan tehokkaasti periaatetta kaupallisin perustein tapahtuvasta vapaasta pääsystä markkinoille ja liikenteeseen. a) Edellä mainittu määräys ei vaikuta oikeuksiin eikä velvoitteisiin, jotka kuuluvat tämän sopimuksen jomman kumman osapuolen soveltamien Yhdistyneiden kansakuntien linjakonferenssien käyttäytymissääntöjen soveltamisalaan. Linjakonferenssiin kuulumattomat varustamot saavat kilpailla konferenssiin kuuluvien varustamoiden kanssa edellyttäen, että ne noudattavat periaatetta kaupallisin perustein tapahtuvasta vilpittömästä kilpailusta. b) Osapuolet vahvistavat sitoutuneensa noudattamaan vapaan kilpailun periaatetta kuivan ja nestemäisen irtotavaran kaupan osalta; 2) Edellä 1 alakohdan periaatteiden mukaisesti: a) osapuolet eivät jatkossa sisällytä kolmansien maiden kanssa tekemiinsä kahdenvälisiin sopimuksiin kuljetusosuuksia koskevaa sopimuslauseketta, lukuun ottamatta poikkeuksellisia olosuhteita, joissa tämän sopimuksen jomman kumman osapuolen laivanvarustamoilla ei olisi muutoin mahdollisuutta liikennöidä kyseiseen kolmanteen maahan ja pois sieltä; b) osapuolet kieltävät tulevissa kahdenvälisissä sopimuksissaan kuivan ja nestemäisen irtotavaran kuljetusosuuksia koskevat sopimuslausekkeet; c) osapuolet poistavat tämän sopimuksen voimaantulosta kaikki yksipuoliset toimenpiteet sekä hallinnolliset, tekniset ja muut esteet, joilla voi olla rajoittava tai syrjivä vaikutus palvelujen vapaaseen tarjontaan kansainvälisessä meriliikenteessä; 3) jotta varmistettaisiin osapuolten välisen liikenteen yhteensovitettu kehitys ja asteittainen vapauttaminen, jotka on mukautettu niiden molemminpuolisiin kaupallisiin tarpeisiin, sovitaan molemminpuolista markkinoille pääsyä lento- ja maaliikenteessä koskevista edellytyksistä erityisissä sopimuksissa, joista osapuolet neuvottelevat tämän sopimuksen tultua voimaan; 4) ennen 3 kohdassa tarkoitettujen sopimusten tekemistä osapuolet eivät toteuta mitään toimenpiteitä eivätkä ryhdy mihinkään toimiin, jotka saattavat olla rajoittavampia tai syrjivämpiä tämän sopimuksen voimaantuloa edeltävään tilanteeseen verrattuna; 5) Romania mukauttaa siirtymäkauden aikana asteittain lainsäädäntönsä, mukaan lukien hallinnolliset, tekniset ja muut säännöt, yhteisössä sovellettavaan lento- ja maaliikennettä koskevaan lainsäädäntöön siinä määrin kuin se on tarpeen edistettäessä vapauttamista ja osapuolten molemminpuolista pääsyä markkinoille ja helpotettaessa matkustajien ja tavaroiden liikkuvuutta; 6) sitä mukaa kuin osapuolet edistyvät tämän luvun tavoitteiden toteuttamisessa assosiointineuvosto tarkastelee keinoja, joilla voidaan saavuttaa tarpeelliset edellytykset palvelujen vapaan tarjonnan parantamiseksi lento- ja maaliikenteessä. 58 artikla Tässä luvussa tarkoitettuihin asioihin sovelletaan 54 artiklan määräyksiä. IV LUKU Yleiset määräykset 59 artikla 1. Tämän sopimuksen IV osastoa sovellettaessa mitkään sopimuksen määräykset eivät estä osapuolia soveltamasta maahan pääsyä ja maassa oleskelua, työskentelyä, työehtoja, luonnollisten henkilöiden sijoittautumista sekä palvelujen tarjontaa koskevia lakejaan, asetuksiaan ja hallinnollisia määräyksiään, jos näillä määräyksillä ei mitätöidä tai rajoiteta niitä etuja, jotka kuuluvat jollekin sopimuspuolelle tietyn tämän sopimuksen määräyksen nojalla. Tämä määräys ei rajoita 54 artiklan soveltamista. 2. Tämän sopimuksen IV osaston II, III ja IV luvun määräykset mukautetaan assosiointineuvoston päätöksellä Uruguayn kierroksen yhteydessä käytävien palvelujen tarjontaa koskevien neuvottelujen perusteella ja erityisesti siten, että osapuolten jonkin tämän sopimuksen määräyksen perusteella molemminpuolisesti myöntämä kohtelu ei ole epäedullisempi kuin kohtelu, josta määrätään palveluja ja kauppaa koskevassa GATS-yleissopimuksessa. 3. Romaniaan sijoittautuneiden yhteisön yhtiöiden ja kansalaisten sulkemista IV osaston II luvun määräysten mukaisesti Romanian myöntämän opetuksen, terveydenhuollon, sosiaalipalveluiden ja kulttuurin alalla annettavan julkisen tuen ulkopuolelle pidetään 7 artiklassa tarkoitetun siirtymäkauden ajan IV osaston määräysten ja V osastossa tarkoitettujen kilpailusääntöjen mukaisena. V OSASTO MAKSUT, PÄÄOMAT, KILPAILU JA MUUT TALOUDELLISET MÄÄRÄYKSET, LAINSÄÄDÄNTÖJEN LÄHENTÄMINEN I LUKU Juoksevat maksut ja pääomien liikkuvuus 60 artikla Osapuolet sitoutuvat hyväksymään kaikki vapaasti vaihdettavassa valuutassa suoritettavat, suoritusten vastavuoroisuuteen perustuvat juoksevat maksut, jos niihin liittyvät kaupat koskevat tämän sopimuksen mukaisesti vapautettua tavaroiden, palvelujen tai henkilöiden liikkuvuutta osapuolten välillä. 61 artikla 1. Jäsenvaltiot ja Romania takaavat tämän sopimuksen voimaantulosta alkaen maksutaseen pääomaa koskevien suoritusten osalta pääoman vapaan liikkuvuuden sellaisten yhtiöiden suorissa investoinneissa, jotka on perustettu isäntämaan lainsäädännön mukaisesti, ja investoinneissa, jotka on tehty IV osaston II luvun määräysten mukaisesti, sekä näiden investointien ja niistä saatujen voittojen rahaksi muuttamisen ja kotiuttamisen. 2. Poiketen edellä mainitusta määräyksestä tämä vapaa liikkuvuus, rahaksi muuttaminen ja kotiuttaminen varmistetaan 7 artiklassa tarkoitetun ensimmäisen vaiheen loppuun mennessä kaikkien niiden investointien osalta, jotka liittyvät Romaniassa itsenäisinä ammatinharjoittajina IV osaston II luvun mukaisesti toimivien yhteisön kansalaisten sijoittautumiseen. 3. Jäsenvaltiot eivät tämän sopimuksen voimaantulosta alkaen eikä Romania tämän sopimuksen voimaantuloa seuraavan viidennen vuoden lopusta alkaen toteuta uusia valuuttarajoituksia, jotka vaikuttavat yhteisön ja Romanian asukkaiden välillä tapahtuviin pääomanliikkeisiin ja niihin liittyviin juokseviin maksuihin, eivätkä ne tiukenna olemassa olevia rajoituksiaan, sanotun kuitenkaan rajoittamatta 1 kohdan soveltamista. 4. Osapuolet neuvottelevat keskenään helpottaakseen pääomien liikkuvuutta yhteisön ja Romanian välillä tämän sopimuksen tavoitteiden edistämiseksi. 62 artikla 1. Sopimuspuolet toteuttavat tämän sopimuksen voimaantuloa seuraavien viiden vuoden aikana toimenpiteet luodakseen tarvittavat edellytykset sille, että pääomien vapaata liikkuvuutta koskevaa yhteisön lainsäädäntöä voidaan myöhemmin asteittain ryhtyä soveltamaan. 2. Assosiointineuvosto tarkastelee tämän sopimuksen voimaantuloa seuraavan viidennen vuoden lopussa keinoja soveltaa kokonaisuudessaan pääomien vapaata liikkuvuutta koskevaa yhteisön lainsäädäntöä. 63 artikla Tämän luvun määräysten mukaisesti ja poiketen siitä, mitä 65 artiklassa määrätään, jos Kansainvälisen valuuttarahaston (IMF) VIII artiklassa tarkoitettua Romanian valuutan täydellistä vaihdettavuutta ei ole toteutettu, Romania voi poikkeuksellisissa olosuhteissa soveltaa lyhyen ajan ja keskipitkän ajan luottojen myöntämiseen ja saamiseen liittyviä valuuttarajoituksia, siltä osin kuin nämä rajoitukset on asetettu sille näiden luottojen myöntämiseksi ja sen asema IMF:ssä sallii ne. Romania soveltaa näitä rajoituksia ketään syrjimättä ja huolehtii, että ne haittaavat mahdollisimman vähän tätä sopimusta. Romania ilmoittaa viipymättä assosiointineuvostolle näiden toimenpiteiden toteuttamisesta ja niihin liittyvistä muutoksista. II LUKU Kilpailu ja muut taloutta koskevat määräykset 64 artikla 1. Seuraavat toimenpiteet ovat yhteensopimattomia tämän sopimuksen moitteettoman toiminnan kanssa siltä osin kuin ne ovat omiaan vaikuttamaan yhteisön ja Romanian väliseen kauppaan: i) yritysten väliset sopimukset, päätökset yritysten yhteenliittymistä sekä yritysten väliset yhdenmukaistetut menettelytavat, joiden tarkoituksena on estää, rajoittaa tai vääristää kilpailua; ii) yhden tai useamman yrityksen toimesta tapahtuva määräävän markkina-aseman väärinkäyttö kaikilla yhteisön tai Romanian alueilla tai merkittävällä osalla niistä; iii) valtion tuki, joka vääristää tai uhkaa vääristää kilpailua suosimalla tiettyjä yrityksiä tai tiettyjen tavaroiden tuotantoa. 2. Tämän artiklan vastaisia käytäntöjä arvioidaan Euroopan talousyhteisön perustamissopimuksen 85, 86 ja 92 artiklan sääntöjen soveltamisesta johtuvien arviointiperusteiden mukaan. 3. Assosiointineuvosto antaa tarvittavat määräykset 1 ja 2 kohdan täytäntöönpanemiseksi kolmen vuoden kuluessa tämän sopimuksen voimaantulosta. 4. a) Edellä 1 kohdan iii alakohdan määräyksen soveltamiseksi osapuolet sopivat, että viiden ensimmäisen vuoden aikana tämän sopimuksen voimaantulosta Romanian myöntämää valtion tukea arvioidaan ottaen huomioon, että Romaniaa pidetään samanlaisena alueena kuin Euroopan talousyhteisön perustamissopimuksen 92 artiklan 3 kohdan a alakohdassa tarkoitettuja yhteisön alueita. Assosiointineuvosto päättää Romanian taloudellisen tilanteen huomioon ottaen onko tätä aikaa jatkettava uudella viiden vuoden jaksolla. 4. b) Kumpikin osapuoli varmistaa valtion tukien avoimuuden ja ilmoittaa muun muassa vuosittain toiselle osapuolelle myönnetyn tuen kokonaismäärän ja jakautumisen sekä antaa pyynnöstä tiedot tukijärjestelmistä. Toisen osapuolen pyynnöstä toinen osapuoli antaa tietoja tietyistä valtion tuen erityistapauksista. 5. Edellä III osaston II ja III luvussa tarkoitettujen tuotteiden osalta: P 1 kohdan iii alakohdan määräystä ei sovelleta, P 1 kohdan i alakohdan vastaisia käytäntöjä on arvioitava sellaisten yhteisön vahvistamien arviointiperusteiden mukaisesti, jotka perustuvat Euroopan talousyhteisön perustamissopimuksen 42 ja 43 artiklaan ja erityisesti neuvoston asetuksessa N:o 26/1962 vahvistettuihin arviointiperusteisiin. 6. Jos yhteisö tai Romania katsoo, että tietty käytäntö on yhteensopimaton 1 kohdan kanssa, ja: P se ei ole 3 kohdassa tarkoitettujen soveltamista koskevien sääntöjen mukainen tai P jos näiden sääntöjen puuttuessa kyseinen käytäntö aiheuttaa tai uhkaa aiheuttaa vakavaa haittaa toisen osapuolen eduille tai huomattavaa haittaa sen kansalliselle elinkeinoalalle, mukaan lukien palvelujen tuottaminen, se voi toteuttaa aiheelliset toimenpiteet neuvoteltuaan asiasta assosiointineuvostossa tai 30 työpäivän kuluttua siitä, kun se on saattanut asian mainitun neuvoston käsiteltäväksi. Sellaisten käytäntöjen osalta, jotka ovat yhteensopimattomia tämän artiklan 1 kohdan iii alakohdan kanssa, nämä aiheelliset toimenpiteet voidaan toteuttaa, silloin kun niihin sovelletaan tullitariffeja ja kauppaa koskevaa yleissopimusta, ainoastaan mainitussa sopimuksessa tai millä tahansa muulla siihen viittaavalla kahdenvälisellä järjestelyllä vahvistettujen menettelyjen ja edellytysten mukaisesti. 7. Osapuolet luovuttavat toisilleen tietoja ammatillisen salassapitovelvollisuuden ja liikesalaisuuden sallimissa rajoissa, sanotun kuitenkaan rajoittamatta 3 kohdan mukaisesti annettujen vastakkaisten määräysten soveltamista. 8. Tätä artiklaa ei sovelleta Euroopan hiili- ja teräsyhteisön perustamissopimuksen soveltamisalaan kuuluviin tuotteisiin, joita tarkoitetaan pöytäkirjassa N:o 2. 65 artikla 1. Osapuolet välttävät rajoittavien toimenpiteiden toteuttamista, ja erityisesti sellaisten tuontia koskevien toimenpiteiden toteuttamista, joilla pyritään ratkaisemaan maksutaseeseen liittyvät ongelmat. Jos toinen osapuoli toteuttaa näitä toimenpiteitä, se esittää toiselle osapuolelle aikataulun niiden poistamiseksi. 2. Jos yhdelle tai useammalle jäsenvaltiolle tai Romanialle aiheutuu taikka niille uhkaa välittömästi aiheutua vakavia maksutaseeseen liittyviä vaikeuksia, yhteisö tai Romania, tapauksen mukaan, voi toteuttaa tullitariffeja ja kauppaa koskevassa yleissopimuksessa vahvistettujen edellytysten mukaisesti tiettynä aikana rajoittavia toimenpiteitä, mukaan lukien tuontia koskevat toimenpiteet, jotka eivät saa olla laajempia kuin on ehdottomasti tarpeen maksutasetilanteen korjaamiseksi. Yhteisö tai Romania, tapauksen mukaan, ilmoittaa asiasta heti toiselle osapuolelle. 3. Rajoittavia toimenpiteitä ei sovelleta investointeihin liittyviin siirtoihin eikä varsinkaan investoitujen tai uudelleen investoitujen varojen kotiuttamiseen eikä muihin niistä saatuihin tuloihin. 66 artikla Julkisten yritysten osalta ja niiden yritysten osalta, joille on myönnetty erityis- tai yksinoikeuksia, assosiointineuvosto varmistaa tätä sopimusta täytäntöönpannessaan, että Euroopan talousyhteisön perustamissopimuksen ja erityisesti sen 90 artiklan periaatteita sekä Euroopan turvallisuus- ja yhteistyökonferenssin Bonnissa huhtikuussa 1990 pidetyn kokouksen päätösasiakirjan periaatteita (erityisesti yritysjohtajien päätöksentekovapautta) noudatetaan kolmannesta vuodesta alkaen tämän sopimuksen voimaantulopäivästä. 67 artikla 1. Romania jatkaa henkiseen, teolliseen ja kaupalliseen omaisuuteen liittyvien oikeuksien suojelun parantamista varmistaakseen viidennen vuoden loppuun mennessä tämän sopimuksen voimaantulosta yhteisön suojelun tasoon verrattavissa olevan suojelun tason, mukaan lukien vastaavat näiden oikeuksien noudattamisen varmistamiseksi määrätyt keinot. 2. Romania jättää samalla liittymishakemuksen Münchenissä 5 päivänä lokakuuta 1973 tehtyyn eurooppalaisen patentin myöntämistä koskevaan sopimukseen. Romania liittyy myös muihin liitteessä XIX olevassa 1 kohdassa tarkoitettuihin sellaisiin monenkeskisiin sopimuksiin henkisen, teollisen ja kaupallisen omaisuuden suojasta, joihin jäsenvaltiot ovat liittyneet tai joita ne tosiasiallisesti soveltavat. 3. Tämän sopimuksen voimaantulosta alkaen Romanian myöntämä kohtelu ei saa olla epäedullisempi kuin kahdenvälisissä sopimuksissa kolmansille maille myönnetty kohtelu. 68 artikla 1. Sopimuspuolet arvioivat, että olisi suotavaa mahdollistaa pääsy julkisiin hankintoihin vastavuoroisesti ja ketään syrjimättä, erityisesti GATT-sopimuksen yhteydessä. 2. Edellä 49 artiklassa tarkoitetuilla Romanian yhtiöillä on pääsy tämän sopimuksen voimaantulosta alkaen julkisista hankinnoista tehtyjen sopimusten tekomenettelyyn yhteisön asiaa koskevan lainsäädännön mukaisesti ja niille myönnetään kohtelu, joka ei saa olla epäedullisempi kuin yhteisön yhtiöille myönnetty kohtelu. Edellä 49 artiklassa tarkoitetuilla yhteisön yhtiöillä on viimeistään 7 artiklassa tarkoitetun siirtymäkauden loppuun mennessä pääsy julkisista hankinnoista tehtyjen sopimusten tekomenettelyyn Romaniassa, ja niille myönnetään kohtelu, joka ei saa olla epäedullisempi kuin Romanian yhtiöille myönnetty kohtelu. Yhteisön yhtiöillä, jotka ovat sijoittautuneet Romaniaan IV osaston II luvun määräysten mukaisesti 45 artiklassa tarkoitettujen tytäryhtiöiden muodossa tai 55 artiklassa määrätyssä muodossa, on tämän sopimuksen voimaantulosta pääsy julkisista hankinnoista tehtyjen sopimusten tekomenettelyyn, ja niille myönnetään kohtelu, joka ei saa olla epäedullisempi kuin Romanian yhtiöille myönnetty kohtelu. Yhteisön yhtiöille, jotka ovat sijoittautuneet Romaniaan 45 artiklassa tarkoitettujen sivuliikkeiden tai kauppaedustajan liikkeiden muodossa, on myönnettävä tällainen kohtelu 7 artiklassa tarkoitetun siirtymäkauden loppuun mennessä. Assosiointineuvosto tarkastaa säännöllisesti voiko Romania ennen siirtymäkauden päättymistä myöntää kaikille yhteisön yhtiöille pääsyn julkisista hankinnoista tehtyjen sopimusten tekomenettelyyn Romaniassa. 3. Edellä 38 P59 artiklan määräyksiä sovelletaan julkisten hankintojen toteuttamiseen liittyviin sijoittautumisiin, toimiin ja palvelujen tarjontaan yhteisön ja Romanian välillä sekä työskentelyyn ja työntekijöiden liikkuvuuteen. III LUKU Lainsäädäntöjen lähentäminen 69 artikla Osapuolet tunnustavat, että Romanian taloudellinen yhdentyminen yhteisöön riippuu olennaisesti nykyisen ja tulevaisuudessa säädettävän Romanian lainsäädännön lähentämisestä yhteisön lainsäädäntöön. Romania huolehtii siitä, että sen lainsäädäntö saatetaan asteittain yhteensopivaksi yhteisön lainsäädännön kanssa. 70 artikla Lainsäädäntöjen lähentämiseen sisältyvät erityisesti seuraavat alueet: tullilainsäädäntö, yhtiöoikeus, pankkioikeus, yritysten kirjanpito ja verotus, henkinen omaisuus, työntekijöiden suojelu työpaikoilla, sosiaaliturva, rahoituspalvelut, kilpailusäännöt, ihmisten ja eläinten terveyden ja elämän suojelu sekä kasvinsuojelu, kuluttajansuoja, välillinen verotus, tekniset määräykset ja standardit, ydinvoima-alan lait, asetukset ja hallinnolliset määräykset, liikenne ja ympäristö. 71 artikla Yhteisön Romanialle antamaan tekniseen apuun voi muun ohella sisältyä: P asiantuntijavaihto, P nopea tietojen toimittaminen, erityisesti asiaan liittyvää lainsäädäntöä koskevien tietojen toimittaminen, P seminaarien järjestäminen, P koulutus, P avunanto kyseisiä oloja koskevan yhteisön lainsäädännön kääntämisessä. VI OSASTO YHTEISTYÖ TALOUDEN ALALLA 72 artikla 1. Yhteisö ja Romania toimivat yhteistyössä talouden alalla tarkoituksenaan edistää Romanian kehitystä ja kasvua. Tämän yhteistyön tavoitteena on vahvistaa olemassa olevia taloussuhteita mahdollisimman laajalla alueella molempien osapuolten etujen mukaisesti. 2. Menettelyt ja muut toimenpiteet noudattavat kestävän kehityksen periaatetta ja ne suunnitellaan siten, että niillä edistetään Romanian taloudellista ja yhteiskunnallista kehitystä. Näissä menettelyissä olisi alusta asti varmistettava, että ympäristöasiat otetaan huomioon, sekä huolehdittava, että niissä otetaan huomioon sopusointuisen yhteiskunnallisen kehityksen vaatimukset. 3. Yhteistyötoimia olisi tätä tarkoitusta varten toteutettava erityisesti teollisuutta koskevissa menettelyissä ja toimenpiteissä, mukaan lukien kaivosteollisuus, investoinnit, maatalous, energia, liikenne, alueellinen kehitys ja matkailu. 4. Erityistä huomiota kiinnitetään myös toimenpiteisiin, jotka ovat omiaan edistämään Keski- ja Itä-Euroopan maiden välistä yhteistyötä sekä tämän alueen sopusointuista kehitystä. 73 artikla Yhteistyö teollisuuden alalla 1. Yhteistyön tarkoituksena on edistää erityisesti: P molempien osapuolten taloudellisten toimijoiden välistä teollisuuden alan yhteistyötä ja erityisesti yksityissektorin vahvistamista, P yhteisön osallistumista Romanian pyrkimyksiin teollisuutensa nykyaikaistamiseksi ja rakenteelliseksi uudistamiseksi julkisella ja yksityisellä sektorilla, mikä mahdollistaa siirtymisen suunnitelmataloudesta markkinatalouteen edellytyksin, joilla taataan ympäristönsuojelu, P tiettyjen alojen rakennemuutosta, P uusien yritysten perustamista kasvumahdollisuuksia tarjoaville aloille, P teknologian ja tietotaidon siirtämistä. 2. Teollisuuden alan yhteistyössä otetaan huomioon Romanian asettamat ensisijaisuudet. Yhteistyön tavoitteena olisi erityisesti luoda asianmukaiset kehykset yrityksille, parantaa johtamiseen liittyvää tietotaitoa ja edistää avoimuutta markkinoiden ja yrityksille asetettujen edellytysten osalta; siihen sisältyy tarvittaessa tekninen avunanto. 74 artikla Investointien edistäminen ja turvaaminen 1. Yhteistyön tavoitteena on saada aikaan suotuisat olosuhteet kotimaisille ja ulkomaisille yksityisille investoinneille, jotka ovat välttämättömiä Romanian talouden ja teollisuuden vahvistumiselle. 2. Yhteistyön tarkoituksena on edistää erityisesti: P Romanian osalta sellaisen hallinnollisen kehyksen käyttöönottamista, joka suosii ja turvaa investointeja, sekä tämän hallinnollisen kehyksen parantamista, P jäsenvaltioiden ja Romanian välisten investointien edistämistä ja turvaamista koskevien sopimusten tekemistä, P pääomien siirtoihin liittyvien aiheellisten järjestelyjen täytäntöönpanoa, P investointien turvan parantamista, P sääntelyn purkamista ja talouden infrastruktuurien parantamista, P tietojen vaihtoa sijoitusmahdollisuuksista kaupallisten messujen, näyttelyiden, myyntiviikkojen ja muiden tapahtumien yhteydessä. 75 artikla Teollisuusstandardit ja vaatimustenmukaisuuden arviointi 1. Osapuolet toimivat yhteistyössä pienentääkseen standardointimenettelyjen ja vaatimustenmukaisuuden arvioinnin eroja. 2. Tätä varten yhteistyössä pyritään: P kannustamaan Romaniaa noudattamaan yhteisön teknisiä määräyksiä ja teollisten elintarvikkeiden ja maataloustuotteiden eurooppalaisia standardeja, P edistämään yhteisön teknisten määräysten ja eurooppalaisten standardien ja vaatimustenmukaisuuden arviointimenettelyjen käyttöä, P tarvittaessa edistämään vastavuoroista tunnustamista koskevien sopimusten tekemistä näillä aloilla, P rohkaisemaan Romaniaa osallistumaan aktiivisesti ja säännöllisesti erityistoimielinten työhön (CEN, CENELEC, ETSI, EOTC). 3. Yhteisö antaa tarvittaessa Romanialle teknistä apua. 76 artikla Yhteistyö tieteen ja teknologian alalla 1. Osapuolet sitoutuvat edistämään yhteistyötä tutkimuksen ja teknologisen kehittämistyön aloilla. Ne kiinnittävät erityistä huomiota seuraaviin toimenpiteisiin: P tieteellisten ja teknologisten tietojen vaihto, mukaan lukien vastaavat tieteen ja teknologian alan menettelyjä ja toimintaa koskevat tiedot, P yhteisten tieteellisten ja teknologisten tapaamisten järjestäminen (seminaarit ja työryhmät), P yhteinen tutkimus- ja kehittämistoiminta tieteen kehityksen kannustamiseksi sekä teknologian ja tietotaidon siirtämiseksi, P opetus ja ohjelmat molempien osapuolten tutkijoiden ja asiantuntijoiden liikkuvuuden edistämiseksi, P uuden teknologian tutkimiselle ja soveltamiselle suotuisten olosuhteiden aikaansaaminen ja tutkimustuloksia koskevan henkisen omaisuuden asianmukainen suojelu, P Romanian osallistuminen yhteisön ohjelmiin 3 kohdan mukaisesti. Tarvittaessa annetaan teknistä apua. 2. Assosiointineuvosto määrittää asianmukaiset menettelyt yhteistyön kehittämiseksi. 3. Yhteistyö yhteisön puiteohjelman mukaisessa tutkimuksessa ja teknologisessa kehittämistyössä toteutetaan erityisjärjestelyin, joista neuvotellaan ja jotka tehdään molempien osapuolten hyväksymien oikeudellisten menettelyjen mukaisesti. 77 artikla Opetus ja koulutus 1. Osapuolten välisen yhteistyön tavoitteena on yleisen koulutustason ja ammatillisen pätevyyden parantaminen Romaniassa julkisella ja yksityisellä sektorilla, ottaen huomioon ne alueet, joilla on Romanialle ensisijainen merkitys. Kehitetään hallinnollinen perusta ja yhteistyöhankkeita, jotka perustuvat Euroopan koulutussäätiön toimintaan sen perustamisen jälkeen sekä Tempus-ohjelmaan. Romanian osallistumista muihin yhteisön ohjelmiin tarkastellaan tässä yhteydessä. 2. Yhteistyöhön kuuluvat erityisesti seuraavat alueet: P opetus- ja koulutusjärjestelmän uudistaminen Romaniassa, P perehdyttävä koulutus, ammatillinen täydennyskoulutus ja uudelleenkoulutus, mukaan lukien julkisen ja yksityisen sektorin johtajien ja ylempien virkamiesten koulutus, erityisesti tietyillä erikseen määritettävillä tärkeillä alueilla, P eri korkeakoulujen sekä korkeakoulujen ja yritysten välinen yhteistyö ja opettajien, opiskelijoiden, hallintohenkilöstön ja nuorten liikkuvuus, P opetuksen edistäminen Eurooppaan koskevissa opinnoissa sopivissa oppilaitoksissa, P opiskeluaikojen ja tutkintotodistusten molemminpuolinen tunnustaminen, P yhteisön kielten opetus, P kääntäjien ja tulkkien koulutus, yhteisön terminologian ja kielellisten sääntöjen käytön edistäminen sekä riittävän infrastruktuurin kehittäminen romanian kielen ja yhteisön kielten kääntämiseksi, P etäopiskelun ja uusien koulutusmenetelmien kehittäminen, P stipendien ja apurahojen myöntäminen, P opetus- ja opiskeluvälineiden kehittäminen. Romanian sekä yhteisön oppi- ja tutkimuslaitosten tason lähentämiseksi toisiinsa 76 artiklan mukaisesti yhteisö toteuttaa aiheelliset toimenpiteet helpottaakseen Romanian ja vastaavien Euroopan laitosten välistä yhteistyötä. Tämä yhteistyö voi käytännössä toteutua siten, että Romania osallistuu kyseisten laitosten toimintaan sekä siten, että perustetaan kyseisten laitosten alaisena toimivia laitoksia Romaniaan. Edellä mainittujen laitosten on keskityttävä niiden opiskelijoiden, johtajien ja virkamiesten kouluttamiseen, jotka ovat mukana Euroopan yhdentymisprosessissa ja yhteistyössä yhteisön toimielinten kanssa. 78 artikla Maatalous ja maatalouteen liittyvä teollisuus 1. Yhteistyön tavoitteena tällä alalla on maatalouden ja maatalouteen liittyvän teollisuuden nykyaikaistaminen, rakenteellinen uudistaminen ja yksityistäminen. Yhteistyöllä pyritään erityisesti: P kehittämään yksityisiä maatalousyrityksiä ja jakelukanavia sekä varastointi- ja hallinnointitekniikoita, kaupanpitämisen menetelmiä ja niin edelleen, P nykyaikaistamaan maatalouden infrastruktuureita (liikenne, vedenjakelu, televiestintä), P parantamaan aluesuunnittelua, mukaan lukien rakentamis- ja kaupunkisuunnittelu, P parantamaan tuottavuutta, laatua ja tehokkuutta asianmukaisten menetelmien ja tuotteiden avulla, varmistamaan tuotantovälineisiin liittyvän pilaantumista vähentävän tekniikan käyttöä koskeva koulutus ja valvonta, P edistämään täydentävyyttä maataloudessa, P edistämään tietotaidon vaihtoa erityisesti yhteisön ja Romanian yksityisen sektorin välillä, P kehittämään ja nykyaikaistamaan jalostuslaitoksia ja niiden käyttämiä kaupanpitämisen menetelmiä, P kehittämään yhteistyötä eläinten ja kasvien terveydensuojelun sekä elintarvikehygienian alalla (mukaan lukien ionisaatio), jotta edistettäisiin sääntöjen asteittaista yhdenmukaistamista yhteisön sääntöjen kanssa avustamalla koulutuksessa ja järjestämällä tarkastuksia, P kehittämään ja edistämään maatalouden tiedotusjärjestelmää koskevaa tehokasta yhteistyötä, P kehittämään ja edistämään tehokasta yhteistyötä, jonka tarkoituksena on suunnitella yhteisön mallien kanssa yhteensopivia järjestelmiä laadun takaamiseksi, P vaihtamaan maatalouspolitiikkaa ja maatalouslainsäädäntöä koskevia tietoja, P antamaan kouluihin tapahtuvaan maidonjakeluun liittyvää teknistä apua ja siirtämään tähän maidonjakeluun liittyvää tietotaitoa Romaniaan. 2. Tätä varten yhteisö antaa tarvittaessa teknistä apua. 79 artikla Energia 1. Osapuolet toimivat yhteistyössä markkinatalouden periaatteita ja energiaa koskevaa Euroopan peruskirjaa noudattaen kannustaakseen Euroopan energiamarkkinoiden asteittaista yhdentymistä. 2. Yhteistyöhön sisältyy muun muassa teknistä avunantoa tarvittaessa seuraavilla aloilla: P energiapolitiikan suunnittelu ja kehittäminen, P hallinto ja koulutus energia-alalla, P energian säästön ja energiatehokkuuden edistäminen, P energiavarojen kehittäminen, P jakelun parantaminen sekä energiahankintojen parantaminen ja monipuolistaminen, P energian tuotannon ja käytön ympäristövaikutukset, P ydinenergia-ala, P energiamarkkinoiden voimakkaampi vapauttaminen, mukaan lukien kaasun ja sähkön siirron helpottaminen, P sähkö- ja kaasuala, mukaan lukien tutkimus mahdollisuudesta liittää jakeluverkostot yhteen, P energia-alan infrastruktuureiden nykyaikaistaminen, P tämän alan yritysten välisen yhteistyön perusedellytysten suunnittelu, johon voisi sisältyä sekayritysten perustamisen kannustaminen, P teknologian ja tietotaidon siirto, johon tarvittaessa sisältyy tehokkaan energiateknologian menekin edistäminen. 80 artikla Yhteistyö ydinenergia-alalla 1. Yhteistyön tavoitteena on parantaa ydinenergian käytön turvallisuutta. 2. Yhteistyöhön kuuluvat olennaisesti seuraavat alueet: P teolliset toimenpiteet Romanian ydinvoimaloiden käyttöturvallisuuden parantamiseksi, P ydinvoimaloiden johdon ja muun henkilökunnan koulutuksen parantaminen, P ydinturvallisuutta koskevan Romanian lainsäädännön parantaminen sekä valvontaviranomaisten vahvistaminen ja niiden käytössä olevien keinojen lisääminen, P ydinturvallisuus, valmistautuminen ydinonnettomuuksien varalle ja hätätilanteiden hallinta, P säteilysuojelu, mukaan lukien ympäristöstä tulevan säteilyn valvonta, P polttoainekiertoon liittyvät ongelmat, ydinaineiden turvallinen säilyttäminen, P radioaktiivisista jätteistä huolehtiminen, P ydinvoimaloiden poistaminen käytöstä ja niiden purkaminen, P dekontaminointi. 3. Yhteistyöhön sisältyy tietojen ja kokemusten vaihto sekä tutkimus- ja kehittämistoiminta 76 artiklan mukaisesti. 81 artikla Ympäristö 1. Osapuolet kehittävät ja vahvistavat yhteistyötään ympäristön ja ihmisten terveyden suojelussa, jota ne pitävät ensisijaisen tärkeinä. 2. Yhteistyön tavoitteena on ympäristön tuhoutumisen torjunta ja siihen sisältyy erityisesti: P pilaantumisen tehokas valvonta; ympäristön tilaa koskevat tietojärjestelmät, P paikallisen, alueellisen ja valtioiden rajat ylittävän ilman ja veden pilaantumisen torjunta, P luonnontilan palauttaminen, P energian tehokas, kestävä ja ympäristöä säästävä tuotanto ja käyttö; teollisuuslaitosten turvallisuus, P kemiallisten aineiden luokitus ja turvallinen käsittely, P veden laatu, erityisesti valtioiden rajat ylittävät vesiväylät (mukaan lukien Tonava ja Mustameri), P jätteiden vähentäminen, kierrätys ja hygieeninen jätteistä huolehtiminen, Baselin yleissopimuksen täytäntöönpano, P maatalouden ympäristövaikutukset, maaperän eroosio ja kemiallinen saastuminen, P metsien suojelu, P luonnon monimuotoisuuden säilyttäminen, P aluesuunnittelu, mukaan lukien rakentamis- ja kaupunkisuunnittelu, P taloudellisten ja verotuksellisten keinojen käyttö, P maailmanlaajuiset ilmastonmuutokset, P ympäristökasvatus ja ympäristöongelmien tiedostaminen. 3. Yhteistyöhön sisältyy erityisesti: P tietojen ja asiantuntijoiden vaihto, myös saastumattoman teknologian alalla, ja ympäristön kannalta turvallisen bioteknologian käyttö, P koulutusohjelmat, P yhteisen tutkimustoiminnan järjestäminen, P lainsäädäntöjen lähentäminen (yhteisön määräykset), P yhteistyö alueellisella tasolla (mukaan lukien yhteistyö Euroopan ympäristökeskuksessa yhteisön perustettua sen) ja kansainvälisellä tasolla, P toimintasuunnitelmien kehittäminen, erityisesti maailmanlaajuisten ympäristöön ja ilmastonmuutoksiin liittyvien ongelmien osalta, P ympäristövaikutuksia koskevien tutkimusten toteuttaminen. 82 artikla Vesien suojelu Osapuolet kehittävät yhteistyötään vesien suojelun eri aloilla, erityisesti kun on kyse: P valtioiden rajat ylittävien valuma-alueiden, jokien ja järvien vesien ympäristöystävällisestä käytöstä, P vesien suojelua ja veden teknisiä säätelymenetelmiä koskevan lainsäädännön yhdenmukaistamisesta (direktiivit, rajoitukset, säännöt, ohjeet, logistiikka), P tutkimuksen ja kehittämisen nykyaikaistamisesta, sekä vesihuollon tieteellisestä perustasta. 83 artikla Liikenne 1. Osapuolet kehittävät ja vahvistavat yhteistyötään, jotta Romania voisi: P nykyaikaistaa liikenneolojaan sekä uudistaa niitä rakenteellisesti, P parantaa henkilöiden ja tavaroiden liikkuvuutta sekä pääsyä kuljetusmarkkinoille poistamalla hallinnollisia, teknisiä ja muita esteitä, P helpottaa yhteisön kauttakuljetuksia Romaniassa maantie-, rautatie-, sisävesi- ja yhdistetyissä kuljetuksissa, P saada aikaan liikenteen hoitoa koskevia sääntöjä, jotka ovat verrattavissa yhteisön vastaaviin sääntöihin. 2. Yhteistyöhön sisältyy erityisesti: P kaupallista, oikeudellista tai teknistä koulutusta koskevat ohjelmat, P teknisen avun ja neuvojen antaminen sekä tietojen vaihto, P välineiden toimittaminen Romanian infrastruktuurin kehittämistä varten. 3. Tärkeimmät yhteistyön alueet ovat: P maanteiden infrastruktuureiden suunnittelu ja nykyaikaistaminen, mukaan lukien kauttakuljetusedellytysten asteittainen parantaminen, P rautateiden ja lentokenttien hallinto, mukaan lukien toimivaltaisten kansallisten viranomaisten välinen yhteistyö, P maanteiden, sisävesiväylien, rautateiden, satamien ja lentokenttien infrastruktuureiden nykyaikaistaminen kaikkia osapuolia hyödyttävillä pääteillä ja Euroopan laajuisten kuljetusreittien varrella, P aluesuunnittelu, mukaan lukien rakentamis- ja kaupunkisuunnittelu, P teknisten välineiden mukauttaminen yhteisön sääntöihin, erityisesti maantie-, rautatie- ja yhdistetyissä kuljetuksissa sekä siirtokuormauksissa, P sellaisen yhtenäisen liikennepolitiikan toteuttaminen, joka on yhteensopivaa yhteisössä sovellettavan vastaavan politiikan kanssa, P yhteisten teknologia- ja tutkimusohjelmien edistäminen 76 artiklan mukaisesti. 84 artikla Televiestintä, postipalvelut, yleisradio ja televisio 1. Osapuolet kehittävät ja vahvistavat yhteistyötään tällä alalla ja toteuttavat tätä varten erityisesti seuraavat toimenpiteet: P televiestintää, postipalveluita, yleisradiota ja televisiota koskevien tietojen vaihto, P teknisten ja muiden tietojen vaihto sekä seminaarien, työryhmien kokousten ja konferenssien järjestäminen molempien osapuolten asiantuntijoille, P koulutus ja neuvonta, P teknologian siirto, P molempien osapuolten toimivaltaisten toimielinten toteuttamat yhteiset hankkeet, P eurooppalaisten standardien, todistusjärjestelmien ja määräysten edistäminen, P viestinnän uusien infrastruktuureiden sekä viestintälaitteiden ja -palvelujen edistäminen, erityisesti jos niillä on kaupallisia sovelluksia. 2. Näissä toimissa keskitytään seuraaviin tärkeimpiin ongelmiin: P Romanian televiestintäverkon nykyaikaistaminen ja yhdistäminen eurooppalaisiin ja maailmanlaajuisiin verkkoihin, P yhteistyö Euroopan standardointielinten kanssa, P Euroopan laajuisten järjestelmien yhdistäminen, televiestinnän oikeudelliset ja hallinnolliset näkökohdat, P postipalvelujen, televiestinnän, yleisradion ja television hallinto uudessa taloudellisessa ympäristössä: organisaatiorakenteet sekä organisaatioon liittyvät toimintasuunnitelmat ja suunnittelu, hankintaperiaatteet, P aluesuunnittelu, mukaan lukien rakentamis- ja kaupunkisuunnittelu, P Romanian postipalvelujen, yleisradion ja television nykyaikaistaminen, mukaan lukien oikeudelliset ja hallinnolliset näkökohdat. 85 artikla Pankki-, vakuutus- ja muut rahoituspalvelut sekä tilintarkastuksia koskeva yhteistyö 1. Osapuolet toimivat yhteistyössä tarkoituksenaan luoda ja kehittää asianmukaiset puitteet Romanian pankki-, vakuutus- ja rahoitusalan kannustamiseksi. a) Yhteistyöhön sisältyy erityisesti: a) P sellaisen kirjanpitojärjestelmän käyttöönotto, joka on yhteensopiva eurooppalaisten sääntöjen kanssa, a) P pankki- ja rahoitusalan vahvistaminen ja rakenteellinen uudistaminen, a) P pankki- ja rahoituspalvelujen valvonnan ja sääntelyn parantaminen, a) P sanastojen laatiminen, a) P tietojen vaihto, erityisesti voimassa olevan lainsäädännön ja lakiehdotusten osalta. b) Yhteistyöhön sisältyy tätä varten tekninen avunanto ja koulutus. 2. Osapuolet toimivat yhteistyössä tarkoituksenaan kehittää tehokkaita tilintarkastusjärjestelmiä Romaniassa yhteisössä voimassa olevien yhdenmukaistettujen menettelyjen mukaisesti. 86 artikla Rahapolitiikka Yhteisö antaa Romanian viranomaisten pyynnöstä teknistä apua avustaakseen Romaniaa lein saattamisessa vapaasti vaihdettavaksi valuutaksi ja Romanian politiikkojen asteittaiseksi lähentämiseksi Euroopan valuuttajärjestelmään. Tähän sisältyy epävirallinen tietojen vaihto Euroopan valuuttajärjestelmän periaatteista ja toiminnasta. 87 artikla Rahanpesu 1. Osapuolet luovat perustan yhteistyölle estääkseen niiden rahoitusjärjestelmien käytön rikosten avulla saatujen varojen yleensä ja erityisesti huumausaineiden laittoman kaupan avulla saatujen varojen rikollisen alkuperän häivyttämiseen. 2. Tämän alan yhteistyöhön sisältyy erityisesti hallinnollinen ja tekninen apu, jonka tarkoituksena on antaa rahanpesun estämiseksi asianmukaisia sääntöjä, jotka vastaavat samaa asiaa koskevia yhteisön ja kyseisen alan kansainvälisten toimielinten, mukaan lukien rahoitusalan rahanpesutyöryhmä (FATF), sääntöjä. 88 artikla Alueiden kehittäminen 1. Osapuolet vahvistavat yhteistyötään alueiden kehittämisessä ja aluesuunnittelussa. 2. Tätä varten toteutetaan seuraavia toimia: P viranomaisten välinen tietojen vaihto alueellisesta kehityspolitiikasta ja aluesuunnittelusta kansallisella, alueellisella tai kunnallisella tasolla ja tarvittaessa Romanian avustaminen tällaisten politiikkojen kehittämiseksi, P alueellisten ja kunnallisten viranomaisten yhteiset taloudellista kehitystä koskevat toimet, P molemminpuoliset vierailut yhteistyö- ja avunantomahdollisuuksien selvittämiseksi, P virkamiesten ja asiantuntijoiden vaihto, P tekninen apu, jossa keskitytään erityisesti heikommin kehittyneisiin alueisiin, P tietojen ja kokemusten vaihtoa koskevien ohjelmien laatiminen, mukaan lukien seminaarit. 89 artikla Sosiaalialan yhteistyö 1. Osapuolet kehittävät yhteistyötään terveyden ja turvallisuuden aloilla parantaakseen työntekijöiden terveyden ja turvallisuuden suojelua, ottaen lähtökohdakseen yhteisön suojelun tason. Yhteistyöhön sisältyy erityisesti: P tekninen apu, P asiantuntijoiden vaihto, P yritysten välinen yhteistyö, P tiedotus ja koulutus, P yhteistyö kansanterveyden alalla. 2. Työllisyyden alalla osapuolten välisessä yhteistyössä keskitytään erityisesti: P työmarkkinoiden järjestelyyn, P työvoimaviranomaisten palvelujen ja ammatillisten neuvontapalvelujen nykyaikaistamiseen, P alueiden rakenneuudistusohjelmien suunnitteluun ja täytäntöönpanoon, P työllisyyden edistämiseen kunnallisella tasolla. Tämän alan yhteistyötä toteutetaan esimerkiksi suorittamalla tutkimuksia, tarjoamalla asiantuntijapalveluja sekä tiedotus- ja koulutustoiminnalla. 3. Sosiaaliturvan osalta osapuolten välisen yhteistyön tarkoituksena on mukauttaa Romanian sosiaaliturvajärjestelmä uuteen taloudelliseen ja yhteiskunnalliseen tilanteeseen, erityisesti tarjoamalla asiantuntijapalveluita sekä tiedotuksen ja koulutuksen avulla. 90 artikla Matkailu Osapuolet vahvistavat ja kehittävät yhteistyötään erityisesti seuraavin toimenpitein: P suosimalla matkailua ja kannustaen molemminpuolista nuorisomatkailua, P tehostamalla tiedonkulkua esimerkiksi kansainvälisten verkkojen ja tietopankkien kautta, P siirtämällä tietotaitoa koulutuksen, vaihtotoiminnan ja seminaarien avulla, P tutkimalla mahdollisuuksia yhteistoimintaan (valtioiden rajat ylittävät hankkeet, ystävyyskaupunkitoiminta ja niin edelleen), P varmistamalla, että Romania osallistuu asiaankuuluviin Euroopan matkailujärjestöihin, P yhtenäistämällä matkailua koskevia tilastoja ja määräyksiä, P vaihtamalla mielipiteitä ja varmistamalla matkailualaan vaikuttavien ja molempia osapuolia kiinnostavia tärkeitä ongelmia koskevien tietojen vaihtaminen, P tarjoamalla teknistä apua matkailua tukevien kaupallisten infrastruktuureiden kehittämiseksi. 91 artikla Pienet ja keskisuuret yritykset 1. Osapuolten tavoitteena on vahvistaa pieniä ja keskisuuria yrityksiä (PK-yrityksiä) sekä yhteisön ja Romanian PK-yritysten välistä yhteistyötä. 2. Osapuolet kannustavat tietojen ja tietotaidon vaihtoa seuraavilla aloilla: P PK-yritysten perustamisessa ja kehittämisessä sekä valtioiden rajat ylittävässä yhteistyössä tarvittavien oikeudellisten, hallinnollisten, teknisten, verotuksellisten ja rahoituksellisten edellytysten luominen, P PK-yritysten tarvitsemien yrityskohtaisten palvelujen tarjonta (johtajien koulutus, kirjanpito, markkinointi, laaduntarkkailu ja niin edelleen) ja tällaisia palveluja tarjoavien yksiköiden vahvistaminen, P asianmukaisten yhteyksien luominen yhteisön toimijoihin PK-yritysten tiedonsaannin parantamiseksi ja valtioiden rajat ylittävän yhteistyön edistämiseksi [esimerkiksi yrityskumppanien luottamuksellinen hakuverkko (BC-Net), Euro-tietokeskukset, konferenssit ja niin edelleen]. 3. Yhteistyöhön sisältyy teknisen avun antaminen erityisesti PK-yrityksille sopivan hallinnollisen kehyksen luomiseksi alueellisella ja kansallisella tasolla rahoituspalvelujen sekä teknisten ja kaupallisten palvelujen aloilla sekä koulutuksessa ja neuvonnassa. 92 artikla Tiedotus ja viestintä 1. Yhteisö ja Romania toteuttavat aiheelliset toimenpiteet edistääkseen tehokasta tietojen vaihtoa. Tärkeimpinä pidetään niitä ohjelmia, joiden tarkoituksena on välittää suurelle yleisölle perustietoa yhteisöstä sekä ohjelmia, joiden avulla välitetään ammattiin liittyvää erityistietoa Romaniassa ja taataan mahdollisuuksien mukaan myös pääsy yhteisön tietokantoihin. 93 artikla Kuluttajasuoja 1. Osapuolet toimivat yhteistyössä yhtenäistääkseen yhteisön ja Romanian kuluttajasuojajärjestelmät kokonaisuudessaan. 2. Tätä varten yhteistyöhön sisältyy siltä osin kuin on mahdollista seuraavat alat: P tietojen ja asiantuntijoiden vaihto, P pääsy yhteisön tietokantoihin, P koulutus ja tekninen apu. 94 artikla Tulli 1. Yhteistyön tarkoituksena on varmistaa kaikkien kauppaan liittyvien määräysten noudattaminen ja lähentää Romanian tullimenettelyä yhteisön tullimenettelyyn, mikä edistää tässä sopimuksessa suunniteltujen vapauttamistoimenpiteiden toteuttamista. 2. Yhteistyöhön sisältyvät erityisesti seuraavat alueet: P tietojen vaihto, P yhtenäisasiakirjan ja yhdistetyn nimikkeistön käyttöönotto, P yhteyden luominen yhteisön ja Romanian kauttakuljetusjärjestelyjen välille, P tavaraliikenteeseen liittyvien tarkastusten ja muodollisuuksien yksinkertaistaminen, P seminaarien ja harjoittelujen järjestäminen. Tarvittaessa annetaan teknistä apua. 3. Osapuolten hallintoviranomaiset antavat toisilleen virka-apua tulliasioissa pöytäkirjan N:o 6 määräysten mukaisesti, sanotun kuitenkaan rajoittamatta muita tässä sopimuksessa ja erityisesti sen 97 artiklassa määrättyjä yhteistyön muotoja. 95 artikla Tilastoalan yhteistyö 1. Tämän alan yhteistyön tarkoituksena on sellaisen tilastojärjestelmän käyttöönotto, jonka avulla voidaan käyttää nopeasti ja asianmukaisesti luotettavia tilastoja, jotka ovat tarpeen talousuudistuksen suunnittelemisessa ja valvonnassa sekä yksityisen yritystoiminnan kehittämisessä Romaniassa. 2. Osapuolet toimivat yhteistyössä saavuttaakseen erityisesti seuraavat tavoitteet: P tilastoinnin parantaminen Romaniassa, P yhdenmukaistaminen kansainvälisiin (ja erityisesti yhteisössä käytettäviin) menetelmiin, sääntöihin ja luokituksiin, P talousuudistuksen tukemisessa ja valvonnassa tarvittavien tietojen toimittaminen, P aiheellisten kansantalouteen ja liiketalouteen liittyvien tietojen toimittaminen yksityisille taloudellisille toimijoille, P tietojen luottamuksellisuus, P tilastotietojen vaihto, P tietokantojen kehittäminen, 3. Yhteisö antaa tarvittaessa teknistä apua. 96 artikla Taloustieteet 1. Yhteisö ja Romania helpottavat talousuudistusta ja taloudellista yhdentymistä yhteistyöllä, jonka tarkoituksena on parantaa niiden talouden rakenteen ja toiminnan ymmärtämistä sekä talouspolitiikan suunnittelua ja toteuttamista markkinataloudessa. 2. Tätä varten yhteisö ja Romania: P vaihtavat tietoja kansantalouden tuloksista ja tulevaisuuden näkymistä sekä talouden kehittämiseksi tarkoitetuista toimintasuunnitelmista, P erittelevät yhdessä molempia osapuolia kiinnostavia talouteen liittyviä kysymyksiä, mukaan lukien talouspolitiikan ja sen toteuttamiseksi tarvittavien keinojen yhdistäminen, P kannustavat erityisesti taloustieteen alan yhteistyön toimintaohjelman avulla laajaa taloustieteilijöiden ja yhteisön ja Romanian johtotason henkilöiden välistä yhteistyötä nopeuttaakseen talouspolitiikan suunnittelussa tarvittavan tietotaidon siirtoa ja varmistaakseen tähän politiikkaan liittyvien tutkimustulosten laajan levittämisen. 97 artikla Huumausaineiden vastainen toiminta 1. Yhteistyön tarkoituksena on erityisesti tehostaa menettelytapoja ja toimenpiteitä huumausaineiden ja psykotrooppisten aineiden tarjonnan ja laittoman kaupan vastaisessa toiminnassa sekä vähentää näiden tuotteiden väärinkäyttöä. 2. Sopimuspuolet sopivat yhteistyön menetelmistä, jotka ovat tarpeen näiden tavoitteiden saavuttamiseksi, ja erityisesti yhteisten toimien täytäntöönpanoa koskevista yksityiskohtaisista säännöistä. Osapuolten toimista neuvotellaan ja niitä yhdenmukaistetaan voimakkaasti 1 kohdassa tarkoitetuilla aloilla toteutettavien toimenpiteiden ja tavoitteiden osalta. 3. Sopimuspuolten väliseen yhteistyöhön sisältyy tekninen ja hallinnollinen apu erityisesti seuraavilla aloilla: P kansallisen lainsäädännön kehittäminen ja täytäntöönpaneminen, P laitosten, tietokeskusten ja sosiaali- ja terveyskeskusten perustaminen, P henkilöstön koulutus ja tutkimus, P sen estäminen, että huumausaineiden lähtöaineiden ja muiden kemiallisten aineiden väärinkäytöllä valmistetaan lainvastaisesti huumausaineita ja psykotrooppisia aineita. Tämän alan yhteistyöhön sisältyy tekninen ja hallinnollinen apu sen varmistamiseksi, että Romaniassa otetaan käyttöön asianmukaiset säännöt, joita sovelletaan laittomasti välitettävien tuotteiden väärinkäytön vastaisessa toiminnassa ja jotka vastaavat yhteisön ja kyseisen alan kansainvälisten järjestöjen, erityisesti CATF:n (Chemical Action Task Force), hyväksymiä sääntöjä. Osapuolet voivat sopia sisällyttävänsä yhteistyöhön myös muita aloja. 98 artikla Julkishallinto Osapuolet kannustavat yhteistyötä julkishallintojensa johtotason välillä, mukaan lukien vaihto-ohjelmien toteuttaminen, jotta ne paremmin tuntisivat toistensa järjestelmien rakenteen ja toiminnan. VII OSASTO YHTEISTYÖ KULTTUURIN ALALLA 99 artikla 1. Ottaen huomioon Euroopan unionia koskevan juhlallisen vakuutuksen, osapuolet sitoutuvat edistämään, kannustamaan ja helpottamaan yhteistyötä kulttuurin alalla. Tarvittaessa yhteisössä toteutettaviin kulttuurin alan yhteistyöohjelmiin tai yhdessä tai useammassa yhteisön jäsenvaltiossa toteutettaviin vastaaviin ohjelmiin voidaan ottaa mukaan myös Romania; lisäksi voidaan kehittää muita osapuolten keskinäisen edun mukaisia toimintoja. Tähän yhteistyöhön voivat sisältyä erityisesti seuraavat alat: P muu kuin kaupallinen taideteosten ja taiteilijoiden vaihto, P kaunokirjallisten teosten kääntäminen, P muistomerkkien ja paikkojen entisöinti (arkkitehtoninen ja kulttuuriperintö), P kulttuurin alalla työskentelevien henkilöiden koulutus, P aiheeltaan Eurooppaan liittyvien kulttuuritapahtumien järjestäminen, P ansiokkaitten kulttuurisaavutusten tunnetuksi tekeminen, mukaan lukien romanialaisten tämän alan asiantuntijoiden koulutus. 2. Osapuolet toimivat yhteistyössä Euroopan audiovisuaalisen teollisuuden edistämiseksi. Erityisesti Romanian audiovisuaalisella alalla voitaisiin osallistua toimintaan, jota yhteisö Media-ohjelman yhteydessä toteuttaa. Tällöin on noudatettava niitä menettelyjä, jotka kulloisenkin toiminnan johto on vahvistanut, sekä määräyksiä, jotka Euroopan yhteisöjen neuvosto on mainitusta ohjelmasta 21 päivänä joulukuuta 1990 tekemässään päätöksessä vahvistanut. Yhteisö kannustaa Romanian audiovisuaalisen alan osallistumista sopiviin Eureka-ohjelmiin. Osapuolet yhdenmukaistavat ja tarvittaessa yhtenäistävät valtioiden rajat ylittävien lähetysten sääntelyä koskevia menettelyjään, audiovisuaalisen alan teknisiä standardeja ja Euroopan audiovisuaalisen teknologian edistämistoimia. Yhteistyöhön voisi muun muassa sisältyä ohjelmien, apurahojen ja toimittajien ja muiden tiedonvälityksen ammattilaisten koulutukseen tarkoitetun aineiston vaihto. VIII OSASTO RAHOITUSYHTEISTYÖ 100 artikla Tämän sopimuksen tavoitteiden saavuttamiseksi Romania saa 101, 102, 104 ja 105 artiklan määräysten mukaisesti tilapäistä rahoitusapua yhteisöltä avustuksina ja lainoina, mukaan lukien Euroopan investointipankin lainat, jotka se myöntää perussääntönsä 18 artiklan määräysten mukaisesti, jotta nopeutettaisiin Romanian talouden muutosta ja autettaisiin Romaniaa selviytymään sen rakenteellisesta uudistamisesta johtuvista taloudellisista ja yhteiskunnallisista seurauksista, sanotun kuitenkaan rajoittamatta 103 artiklan määräysten soveltamista. 101 artikla Rahoitusapuun sisältyy: P neuvoston asetuksen (ETY) N:o 3906/89, sellaisena kuin se on muutettuna, mukaisessa Phare-ohjelmassa määrätyt monivuotiset toi